qundao/data-zh-poetry huggingface dataset:
支公塔
作者：沈德潜
朝代：清

松阴媚沦涟，境冷人踪灭。中峙窣堵波，高僧此归骨。兰亭未会前，纪载何人笔。？山与沃州，两地空禅窟。魂魄应在兹，云泉伴清绝。时有野鹤飞，空山叫残月。
支公塔
作者：沈德潜
朝代：清
体裁：古风

松阴媚沦涟，境冷人踪灭。中峙窣堵波，高僧此归骨。兰亭未会前，纪载何人笔。�山与沃州，两地空禅窟。魂魄应在兹，云泉伴清绝。时有野鹤飞，空山叫残月。
春日村行
作者：沈德潜
朝代：清

果腹竟何事，萧然曳屐行。閒共白云往，步寻流水声。墟烟凝雨重，耕犊负犁轻。独立板桥望，春山面面横。
晚入邓尉山宿还元阁
作者：沈德潜
朝代：清

晚钟流岩壑，寻声经叠嶂。重游二十年，云山故无恙。来登四宜堂，聊此息筇杖。老桂渐凋残，吾生岂强壮。凭轩送远目，百里纳清旷。晴雪漫陂陀，香风透屏障。花影连湖光，夕阳摇滉漾。俄顷寒烟凝，岚岭换形相。夜投还元阁，高枕鸟巢上。风雨惊梦魂，松涛入纸帐。
晚过龙井庵
作者：沈德潜
朝代：清

冲寒过野塘，到寺日将没。斋厨动微烟，高松落残雪。欲共枯禅语，相对无言说。
景阳钟歌
作者：沈德潜
朝代：清

老龙觺觺蟠秋草，草根蟪蛄吊昏晓。摩挲犹识永明年，银泥几见乾坤老。端门鼓漏隔宫闱，梦暖香浓晓不知。殿角星残声乍响，景阳楼上画眉时。云龙门开移庙主，从此蒲牢卧绀宇。何似铜仙辞汉宫，回望咸阳泪如雨。
暨阳翁静子枉过草堂
作者：沈德潜
朝代：清

风竹萧萧昼掩门，久无筇屐破苔痕。忽传江上青衫客，来访溪南黄叶村。千里相思劳仲悌，一人知己感虞翻。文章自是吾生事，试与高贤共榻论。
水亭
作者：沈德潜
朝代：清

涧水合众派，亭遇泻潺湲。水石本无声，相触偶成喧。清冷契真性，静听欲忘言。因思洗耳翁，犹厌瓢声烦。
泊舟千亩潭怀陈树滋
作者：沈德潜
朝代：清

悠悠棹扁舟，泛泛清溪曲。夕阳淡平林，长空下孤惊。村远断人烟，言就芦洲宿。遥忆忍饥人，日晚餐杞菊。
游五云洞
作者：沈德潜
朝代：清

山斋饭初罢，步入空岩里。来寻五云洞，云根露齿齿。寒泉清道心，松风涤尘耳。老僧木石年，坐阅人代驶。相对不说法，颇得清静理。石床难久留，寒光逼衣履。晚钟送归客，遥林夕阳紫。
游南山石壁
作者：沈德潜
朝代：清

石壁插湖口，磔裂具万状。蛟龙拔古秋，阴崖閟灵藏。乱挂猢狲藤，樵人不敢上。湖波齧山足，冲激声愈壮。取径入岩腹，路危藉筇杖。放眼眺震泽，漭瀁失归向。冲漫与白浮，左右列屏障。远峰吐青螺，点点贮盘盎。生平山水胸，及兹始一放。天风吹衣裳，扑面溅寒浪。悄然觅归路，沙碛行可傍。落日不逢人，林端起樵唱。
游天池
作者：沈德潜
朝代：清

山灵招我深，轻策上层阪。巅顶涵清池，坎艮象成蹇。水寒鱼不生，穴黝龙疑偃。想当融结初，天匠费镌铲。鉴影须眉寒，洗心烦郁遣。沿缘把垂藤，趺坐藉苍藓。是时暮樵还，风送歌声远。云凝萝径湿，烟动僧厨饭。聊追谢监游，讵同阮公返。不见青莲花，羽化空遥缅。
游天池
作者：沈德潜
朝代：清

山灵招我深，轻策上层阪。
巅顶涵清池，坎艮象成蹇。
水寒鱼不生，穴黝龙疑偃。
想当融结初，天匠费镌铲。
鉴影须眉寒，洗心烦郁遣。
沿缘把垂藤，趺坐藉苍藓。
是时暮樵还，风送歌声远。
云游萝径湿。
烟动僧愁饭。
聊追谢监游，讵同阮公返。
不见青莲花，羽化空遥缅。
玉瓮歌应制
作者：沈德潜
朝代：清

广寒殿中大玉海，声价高于古鼎鼐。于阗职贡供雕镌，水族百怪穷神奸。诈马宴余陈几席，障以阑杆耀金碧。君臣饮酒歌乐岂，取醉正须三十石。劫灰飞后归琳宫，伴侣瓦缶腌青松。有如周宣猎碣？辛鼓，民间作皿供杵舂。文明之世荣光发，宝鼎仍从泗滨出。移置承光位帖妥，牟敦丹彝共罗列。金源古桧蟠青虬，荫此至元温润质。从来精气难埋藏，尘埃拂拭增辉光。圣朝不贵难得物，宝器自合登明堂。呜呼！宝器自合登明堂，岂独轩辕玛瑙之瓮盛天浆。
玉瓮歌应制
作者：沈德潜
朝代：清
体裁：古风

广寒殿中大玉海，声价高于古鼎鼐。于阗职贡供雕镌，水族百怪穷神奸。诈马宴余陈几席，障以阑杆耀金碧。君臣饮酒歌乐岂，取醉正须三十石。劫灰飞后归琳宫，伴侣瓦缶腌青松。有如周宣猎碣�辛鼓，民间作皿供杵舂。文明之世荣光发，宝鼎仍从泗滨出。移置承光位帖妥，牟敦丹彝共罗列。金源古桧蟠青虬，荫此至元温润质。从来精气难埋藏，尘埃拂拭增辉光。圣朝不贵难得物，宝器自合登明堂。呜呼！宝器自合登明堂，岂独轩辕玛瑙之瓮盛天浆。
王韩起见过
作者：沈德潜
朝代：清

把卷思良友，天涯客正来。江乡逢令节，阴雨罢登台。贫贱甘吾道，文章让汝才。悲怀兼别绪，款款话深杯。落魄滞江皋，三年一布袍。长贫真到骨，众论尚吹毛。摧抑名偏盛，艰难志愈高。抚时还恸哭，贾谊是吾曹。
王韩起见过·其一
作者：沈德潜
朝代：清

把卷思良友，天涯客正来。江乡逢令节，阴雨罢登台。贫贱甘吾道，文章让汝才。悲怀兼别绪，款款话深杯。
王韩起见过·其二
作者：沈德潜
朝代：清

落魄滞江皋，三年一布袍。长贫真到骨，众论尚吹毛。摧抑名偏盛，艰难志愈高。抚时还恸哭，贾谊是吾曹。
甘露寺
作者：沈德潜
朝代：清

高阁真疑坐九霄，钟声远送海门潮。峰巅片石留三国，槛外长江咽六朝。何处云烟辨吴越，此间苍翠压金焦。老僧犹说孙恩乱，白骨青磷尚未消。
田家杂兴
作者：沈德潜
朝代：清

村墟起暝色，牛羊各来归。田家晚炊罢，犹自开柴扉。邻里夜相过，团坐情依依。共夸麦苗盛，共忧桑叶稀。儿女齐长大，所需食于衣。地远人俗淳，言语心无机。祇谈农家事，焉知谁是非。白云护山村，红叶隐茅屋。门前跨板桥，户后罗修竹。牛闲系道旁，磨痒向古木。是时秋风高，霜重粳稻熟。老农颜色喜，早晚食新谷。惟苦欠文墨，举动成鄙俗。今年幸有秋，送子入里塾。
田家杂兴·其一
作者：沈德潜
朝代：清

村墟起暝色，牛羊各来归。田家晚炊罢，犹自开柴扉。邻里夜相过，团坐情依依。共夸麦苗盛，共忧桑叶稀。儿女齐长大，所需食于衣。地远人俗淳，言语心无机。祇谈农家事，焉知谁是非。
田家杂兴·其二
作者：沈德潜
朝代：清

白云护山村，红叶隐茅屋。门前跨板桥，户后罗修竹。牛闲系道旁，磨痒向古木。是时秋风高，霜重粳稻熟。老农颜色喜，早晚食新谷。惟苦欠文墨，举动成鄙俗。今年幸有秋，送子入里塾。
登清凉山
作者：沈德潜
朝代：清

蹑磴上烟丛，云木性所恋。无风松自响，有涧路疑断。兹山未峻极，祇齐蒋陵半。清旷豁远目，指顾得壮观。大江岷峨来，一气混澜汗。群山龙蜿蜒，千里作屏翰。城郭环螮蜺，烟火逾百万。繁华江左雄，形胜天下冠。六代等置棋，纷纷几龙战。真人起濠泗，创业区县。考卜协地灵，定鼎属天眷。末季煽腥氛，神器丧荒晏。宫阙址已湮，兴替理可见。事往迹恍惚，感来情凄惋。惟有青山色，今古常不变。
白堤春兴
作者：沈德潜
朝代：清

破楚门西更向西，画船双桨白公堤。人家临水花为市，僧舍沿山石作梯。弱柳似随歌扇拂，好莺偏傍舞筵啼。讨春年少情难尽，不许亭亭日色低。
自米堆山过钱家磡取道至渔洋湾入昙花庵作
作者：沈德潜
朝代：清

米堆下林麓，举眼纳莽苍。渔洋卧湖波，远望平于掌。言经上阳村，微径穿榛莽。篱落午鸡鸣，烟丛人语响。居民傍芦洲，家家业渔网。逶迤之渔洋，山坳路纡枉。具区览全胜，背面俱漭泱。昙花隐苍翠，行客断还往。枯禅礼佛余，清磬出方丈。晤彼静者乐，顿作遗世想。他年拟诛茅，聊此息尘坱。
舟行鲁齐境不得望岳作歌
作者：沈德潜
朝代：清

婚嫁劳我生，年来已粗毕。而何五岳游，虚愿未傥一。今年西笑之神京，愿上太山绝顶凌峥嵘。第一峰头驻双足，放眼万里窥蓬瀛。扁舟迢迢越淮甸，顺流忽过钟吾县。泗水亭荒忆汉业，峄山碑废怀秦篆。杜陵南池纪文藻，太白酒楼缅觞宴。鱼陶蒙艾指点中，岱宗隔断青难见。同舟吴季子，恂士。示我太山图。苍苍十八盘，上有神人居。楼观缥缈间，云气乍有无。七十二君封神处，金泥玉简空追摹。星辰高压从下看，帝座直逼凭空呼。其下亭亭云云列培塿，恍如长老招手儿孙趋画图。令我兴飞越转惜，天门无路筇难扶。黄河虽经流浩涆，青帝未识云模糊。山灵笑我胸次隘，那能气吞齐鲁直溯鸿蒙初。宵来梦羽人，授我秘府册。携赠仙人九节杖，宇内名山许探历。他年终作岱岳游，日观高高夜栖息。三更看涌扶桑轮，群飞海水摇金碧。
虎山桥夜泊
作者：沈德潜
朝代：清

渚禽亦归巢，孤舟维野岸。月上霜烟空，寒林白于旦。犬吠识荒村，泉响缅深涧。清极难成眠，寂寥夜将半。
观音阁
作者：沈德潜
朝代：清

厜㕒峭壁耸云端，高阁千寻俯激湍。隔岸潮声凭槛听，过江山色卷帘看。雕盘寥廓秋风急，帆入空濛夕照残。极目长天杳无际，楚云漠漠不胜寒。
访如来庵
作者：沈德潜
朝代：清

寒云护山顶，隐见最高峰。遂造林中寺，才闻午后钟。窗明半岭雪，门掩断崖松。分院平生愿，从谁话箭锋。
赠吴琳岩孝廉即送归吴兴兼简家䑳翁太史
作者：沈德潜
朝代：清

我昔曾游道场山，云迷未款名贤关。今年临安得会合，转恨十载迟追欢。先生老境兴跌踢，后辈应推丈人行。经年矻矻事编纂，提要钩玄戒冗长。咕嗫素鄙临汝侯，龌龊还嗤灶下养。恶言不入缘耳聋，问事瞪目神常聪。外人狎侮时取闹，何异蝘蜓嘲神龙。我虽兄事实师事，藉君金鎞开瞽蒙。长篇许作万人敌，五字散出偏师攻。酸咸殊俗二老合，如蒿倚松駏得蛩。长堤看花并移棹，高峰瞰海同扶筇。朝来分张故山去，冰鳞差差阴气冱。断鸿西望下寒云，遥指霅溪溪畔路。吾家康乐久悬车，焚却银鱼学钓鱼。白蘋之洲傥相遇，道我新修种树书。
赠胡鸣玉联
作者：沈德潜
朝代：清
体裁：联

汉南诗老犹存社；鲁国诸生半在门。
赠莲花洞僧泊云
作者：沈德潜
朝代：清

巑岏千笋地，古洞昼冥冥。中有无家客，石床闲诵经。休粮时断火，汲水偶携瓶。不许俗人到，白云常掩扃。
过学山园
作者：沈德潜
朝代：清

闲园莽萧瑟，独游适亭午。深林啼竹鸡，石梁窜松鼠。旅葵长于人，藤花落如雨。缅当断手年，经营阅寒暑。虽非平泉庄，彷佛辋川墅。文藻散荒烟，声华委黄土。涧泉咽不流，似诉兴衰语。
过白石翁隐居处
作者：沈德潜
朝代：清

长湖浩烟波，遥村隐云树。扁舟独溯洄，系缆清溪渡。荒冈既盘纡，亩丘亦回互。缅怀古逸民，言寻栖隐处。子孙秉先训，累叶事农务。遗安人所难，世远见贞素。松楸郁茫茫，清风古来墓。
过真州
作者：沈德潜
朝代：清

扬州西去真州路，万树垂杨绕岸栽。野店酒香帆尽落，寒塘渔散鹭初回。晓风残月屯田墓，零露浮云魏帝台。此夕临江动离思，白沙亭畔笛声哀。
过许州
作者：沈德潜
朝代：清

到处陂塘决决流，垂杨百里罨平畴。行人便觉须眉绿，一路蝉声过许州。
过陈亦韩山居
作者：沈德潜
朝代：清

偶然恋云萝，移居向山泽。悠游三亩园，昕夕对木石。虞山一角青，时露太古色。猿狖当僮仆，花药侍巾舄。岂轻人爵荣，习静自成癖。君看虞罗旁，何碍沙鸥适。
送刘东郊之闽中
作者：沈德潜
朝代：清

节序逢摇落，况当君远行。难为今日别，并见古人情。客路千江雨，秋心万木声。蔗洲如已过，应近越王城。四海为家客，闽中又此回。不须行旅断，已是夜猿哀。马甲随潮入，鲛宫向月开。知君重怀古，独上钓龙台。
送刘东郊之闽中·其一
作者：沈德潜
朝代：清

节序逢摇落，况当君远行。难为今日别，并见古人情。客路千江雨，秋心万木声。蔗洲如已过，应近越王城。
送刘东郊之闽中·其二
作者：沈德潜
朝代：清

四海为家客，闽中又此回。不须行旅断，已是夜猿哀。马甲随潮入，鲛宫向月开。知君重怀古，独上钓龙台。
遣兴
作者：沈德潜
朝代：清

邻树散初荣，空庭蔼余绿。枝间小鸟鸣，清音爱晨旭。静坐观物化，新机往而复。吾心适无事，闲展道书读。炫长斯见短，希荣乃得辱。入世戒有为，养性在无欲。窗外响松风，茶铛煮初熟。
钱武肃王铁券歌
作者：沈德潜
朝代：清

钱塘钱氏王家孙，忠懿以后为齐民。家藏乾宁旧铁券，精采夺目光弥新。自言先世曾避贼，乱离弃掷江之濆。渔人网鱼得古铁，有如周鼎出泗滨。裔孙换归十斛米，世世什袭称家珍。文云皇帝嘉赉汝，官汝太尉兼诸军。诛宏杀昌荡渠寇，捍卫正室崇殊勋。恕汝九死子三死，长河泰㟆国永存。钦哉汝镠其敬听，颁示天下文云云。从来事往祇陈迹，唐家事业同烟云。吴越四传旋纳土，至今临安宫阙皆成尘。我来浙西访古迹，钱王寂寞留荒坟。昔闻山林里锦绣，今见坏道眠麒麟。表忠旧观亦颓废，断碣剥蚀丛荆榛。隆隆霸业竟何在，惟有铭功镂版传千春。子孙奕世念祖德，无忝忠孝承清门。
雨泊话旧
作者：沈德潜
朝代：清

寒雨萧萧夜打蓬，蓬窗相对一灯红。十年无限存亡感，并入空江话雨中。
雨馀泛舟三潭同厉樊榭孝廉作
作者：沈德潜
朝代：清

云移高峰峰不定，湖波过雨光逾净。佳人彷佛洗铅华，隔纱微窥晚妆靓。一枝柔橹苍茫外，绿蓑青笠元真态。不遇南屏孙太初，枯禅瘦鹤谁同载。轻船准拟泊三潭，鸥鹭为群我最堪。听罢晚钟烟际宿，荷花深处梦江南。
题姚荃汀侍御八分册后
作者：沈德潜
朝代：清

汉唐八分分二体，汉尚古拙唐端严。面目变换神理合，夏濩何必殊韵咸。后人追模猎形似，漫与石刻争豪纤。小夫专长画界域，如以越镈嘲燕函。先生镕陶汉唐格，义娥星宿能包含。洪都石经丈人行，太山封禅相骖驔。箕张昂萃象纬列，剑抽戟向寒铓铦。体格上下溯程邈，诗句夷憺书陶潜。巡行三辅抑豪横，欲使黎庶归和諴。行行且止避马，公独挥翰垂彤幨。威名霜清笔遒折，吏治文苑公能兼。我生嗜古逞笔力，延熹苦县心所忺。披阅此册退三舍，驽马那许追惊帆。当今惜无好事者，谁为赵崡与郭髯。骊珠缄还好什袭，应有光焰腾东南。
题姚荃汀侍御八分册后
作者：沈德潜
朝代：清
体裁：古风

汉唐八分分二体，汉尚古拙唐端严。面目变换神理合，夏濩何必殊韵咸。后人追模猎形似，漫与石刻争豪纤。小夫专长画界域，如以越镈嘲燕函。先生镕陶汉唐格，义娥星宿能包含。洪都石经丈人行，太山封禅相骖驔。箕张昂萃象纬列，剑抽戟向寒铓铦。体格上下溯程邈，诗句夷憺书陶潜。巡行三辅抑豪横，欲使黎庶归和諴。行行且止避骢马，公独挥翰垂彤幨。威名霜清笔遒折，吏治文苑公能兼。我生嗜古逞笔力，延熹苦县心所忺。披阅此册退三舍，驽马那许追惊帆。当今惜无好事者，谁为赵崡与郭髯。骊珠缄还好什袭，应有光焰腾东南。
题王二痴白云栖图
作者：沈德潜
朝代：清

大痴石屋幽栖处，传是当年尚父庐。一自画师仙去后，白云深闭洞门虚。
题黄宣画鱼障子
作者：沈德潜
朝代：清

黄宣画鱼得名胜国时，于今犹传画鱼障。寻尺之间分岛屿，滚滚波涛起寒涨。千鱼万鱼集堂上，小鱼游水随风浪，大鱼独立势倔强。想当经营时，天趣妙入神。走笔扫绢素，欻忽开金鳞。亦复工远势，沙平云淡纤毫分。渔翁小艇楚江岸，美人竹竿淇水滨。又疑积石既凿龙门通，水势直趋沧海东。赤鲤已趁洪涛风，震电烨烨行虚空，腾身直上成飞龙。古来屈伸变化数伊吕，莘渭奋迹还相同。人生局束良可耻，汨没泥沙为贪饵。纵游宜入沧波中，勿复噞喁恋沼沚。收图忽卷云涛堆，匹绡隐隐生风雷。
黄鹤楼
作者：沈德潜
朝代：清
体裁：七言律诗

鹤去楼空事渺茫，楚云漠漠树苍苍。月堤酒酌三杯晓，江水清流万古长。不遇谪仙吹玉笛，曾闻狂客坐胡床。登临此地怀京国，也似金台望故乡。
方竹
作者：沈心
朝代：清
体裁：五言律诗

一色琅玕碧，森然种独殊。孤生太圭角，直节本廉隅。污辱宁难免，规圆洵可吁。此君君子德，莫叹不觚觚。
看山口占
作者：沈心
朝代：清

江上晴光暖翠薰，几峰回合几峰分。濛濛俄失峰无数，腾起樵夫脚底云。
查溪
作者：沈志高
朝代：清
体裁：五言律诗

数道奔流急，晴光绿浸扉。一天秋气远，几树暮烟微。渔子风移棹，归人月在衣。茅檐无晋接，车马自应稀。
史梦兰继室田太夫人九十大寿
作者：沈怀仲
朝代：清
体裁：联

豸绣密添慈母线；兕觥喜酌大椿年。
哭汤岩夫师
作者：沈思伦
朝代：清
体裁：七言律诗

江干栖隐老遗民，脉守先型总逼真。藜阁更残星火乱，书池香散鸟烟屯。固知嘉定失朱子，谁识元丰丧伯淳。记得年前曾有梦，兰摧合应最高人。
秋江晚眺
作者：沈思伦
朝代：清
体裁：七言绝句

孤舟一水抱江寒，鸟雀归林月夜看。芦畔远灯渔泛泛，图书枕稳卧云澜。
挽张之洞联
作者：沈慕周
朝代：清
体裁：联

引士类，戒党援，苏老泉讽议已遥，惟公独承宏旨；正人心，端学术，张文达仔肩方谢，胡天复弃典型。
泰和道中
作者：沈懋华
朝代：清

行子易时序，但嗟江路难。孤帆转天际，遥出青林端。山影落空翠，涛声生夜寒。乡书犹未达，云海正漫漫。
渡江
作者：沈懋华
朝代：清

路尽鸟飞外，微茫一叶舟。月斜江岸晓，潮落海门秋。山色南朝寺，钟声北固楼。寄奴城外草，隐隐入边愁。
秋夜东湖玩月
作者：沈懋华
朝代：清

洞庭木脱渺愁余，倚棹寒流挹望舒。笛里关山清夜怨，镜中楼阁美人居。天高风转依枝鹊，川静波腾纵壑鱼。直是乘槎度银汉，都看白露下前除。
挽张之洞联
作者：沈承宽
朝代：清
体裁：联

千里依公，久客曾为王粲赋；万间庇我，遗言空诵杜陵宽。
叶赫城
作者：沈承瑞
朝代：清

还来问旧城，稼穑不知兵。水带孤村迥，风兼野马鸣。高山余破垒，半塔矗荒营。迟日乡三老，呼牛陇上行。
姜女祠
作者：沈承瑞
朝代：清

姜女荒祠何处存，红边墙外老军屯。白杨鹳雀啼朝日，赤水鼋鼍吼夜魂。血泪抛残城北角，蛾眉望断海东门。寒衣万里心常在，传信传疑草细论。
小茄园杂兴
作者：沈承瑞
朝代：清

良禽在高树，对语时关关。携朋坐其下，片云南山还。来去人无心，动静物自间。浩然春已暮，窗前绿不删。少年采三秀，同心遗所思。臭味欲常好，聚散无定时。坐我绿窗下，风雨愁鸣鸡。菜根亦有香，弹铗者何为。疏疏天上星，淡淡池中水。潜鱼静夜澜，明珠在波底。照见素人心，上下亿万里。纤云隔不住，大风吹不起。
小茄园杂兴·其一
作者：沈承瑞
朝代：清
体裁：诗

良禽在高树，对语时关关。携朋坐其下，片云南山还。来去人无心，动静物自间。浩然春已暮，窗前绿不删。
小茄园杂兴·其三
作者：沈承瑞
朝代：清
体裁：诗

疏疏天上星，淡淡池中水。潜鱼静夜澜，明珠在波底。照见素人心，上下亿万里。纤云隔不住，大风吹不起。
小茄园杂兴·其二
作者：沈承瑞
朝代：清
体裁：诗

少年采三秀，同心遗所思。臭味欲常好，聚散无定时。坐我绿窗下，风雨愁鸣鸡。菜根亦有香，弹铗者何为。
松花江
作者：沈承瑞
朝代：清

东去大江水，高源何处来。混同天一色，长白雪千堆。远塞茫茫划，孤城滟滟开。北山一登眺，惆怅济川材。
江上吟
作者：沈承瑞
朝代：清

初日升东山，照耀江水赤。微风荡桃生，流水杳无迹。江上谁家子，扁舟自弄笛。散发任夷游，忘情淡今昔。幽罢人不知，苍茫烟树碧。
铁岭
作者：沈承瑞
朝代：清

当门横铁岭，古郡号银州。市小人烟杂，天荒草木秋。废城丁字泊，残壁李家楼。祇有柴河水，年年绕县流。
长白山
作者：沈承瑞
朝代：清

帝业荒东北，兹山实效灵。龙形蟠大野，云气撼沧溟。水泻双流白，天开万古青。何年驻銮跸，珥笔侍仙廷。
西庄
作者：沈文煇
朝代：清
体裁：五言律诗

乍喜人烟接，都无俗客喧。渐能谙稼穑，不复厌鸡豚。仄径苔梅古，疏篱竹屋存。东塍近僧院，清磬报黄昏。
杏轩联
作者：沈斌
朝代：清
体裁：联

槛外山光，历春夏秋冬，万千变幻，都非凡境；窗中云影，任东西南北，去来淡荡，洵是仙居。
南徐道中次查子宣二南叔侄韵
作者：沈日昆
朝代：清
体裁：七言律诗

长途屈指半淹留，犹喜高歌度晚秋。梦绕河山应化蝶，人冲风雨似飞鸥。关前只望浮云满，泗上徒悲逝水流。阮氏才名今更重，相逢何事哭穷愁。
咏怀
作者：沈日星
朝代：清
体裁：古风

明月照书帷，披衣起局促。蟾�有盈亏，显晦递相属。静夜百感生，青苔卧凉玉。流光忽以迈，沈思在秉烛。大道贵宁澹，岂曰从嗜欲。踯躅安所如，姱脩敢自勖。
赠姜如农先生
作者：沈日星
朝代：清
体裁：五言律诗

抗疏薄功名，孤身去国轻。庙廊存直道，草野播贤声。昔过悬双绶，今来化一茎。萧然鸥鹭狎，拄杖说无生。
雨夜小集同莆田林衡者梁溪顾脩远馀杭严子问子餐
作者：沈日星
朝代：清
体裁：七言律诗

相逢湖海气偏豪，坐听檐声醉浊醪。江表何年推将相，中原无地不弓刀。且将扪虱筹方略，伫看飞鱼上野袍。滴沥閒庭谁刻烛，明朝涨水送轻舠。
哀吴阊
作者：沈昌宇
朝代：清

西风萧萧梧叶秋，梧官寂寞吴王愁。一番荣落随时易，百代兴衰逐水流。吴阊自昔繁华地，郁郁层城发佳气。秋晚枫江蟹稻肥，春深虎阜莺花丽。楼台烟雨梦南朝，旧苑长洲草未凋。镫火夜归青雀舫，酒旗晴护绿杨桥。吴姬生小能歌舞，打桨乘潮自来去。子夜新声按绿幺，丁香艳锦缠琼树。水色山光无尽妍，踏青车子采莲船。漫惊烽火三千里，已盛烟花二百年。人间祇觉阳春好，天上那知霜雪早。白马环江吼似潮，红巾遍地屯如草。大帅逃威过晋陵，督师车骑尽东奔。仓皇关效鸡鸣度，慷慨陴呼爪士登，孝穆才华信殊众，堂堂开府声华重。债帅何期竟倒戈，岩城从此遂摧栋。阊阖西南轶荡开，金戈铁马震如雷。可怜槚墓鸱夷去，又见稽山甲楯来。短兵狭巷相驰突，白屋朱门遍搜索。廉使空屠朱亥刀，县官都化王乔舄。百雉崔巍九四城，如何蚁贼竟纵横。开关到此成延敌，失策于今悔募兵。分班竞占吴宫宿，吮血磨牙厌人肉。上国何因患豕蛇，荒台祇见游麋鹿。馆娃名号又重新，浪蝶狂蜂惨变春。捉得雏姬充养子，传来羽帖署真人。服妖遍地迷红紫，伐鼓枞金乱盈耳。蛮奴厮养锦缠头，蜑户长年银约指。真娘墓上月如霜，响屟廊前草不芳。杜宇凄凉啼碧血，燕泥零落堕雕梁。百年名胜归何处，金粉山川变尘雾。渔父空寻避世人，参军漫作《芜城赋》。君不见金陵自古帝王州，花月秦淮一旦休。又不见西子湖头好山水，柳色莺声今已矣。江山形胜总堪哀，长使英雄心事灰。祇有胥江呜咽水，阖庐城下日徘徊。
宝盘歌
作者：沈昌宇
朝代：清

噫吁嘻！宝盘之来，乃自洪河之东，太华之西。沈埋光景二千载，潜匿不啻蛟与螭。岐山崩颓灞水竭，此宝乃一鸣其奇。土衣厚裹十重甲，苔藓蟠驳鳞之而。含垢忍辱无不可，奚必汲汲求人知。今日出世毋乃早，我为宝盘痛哭垂涟洏。神物久晦岂能不一显，所惜今也非其时。成周之盛称宣王，中兴令辟开明堂。命将北伐天威扬，驱逐猃狁过朔方。归来纪绩书旂常，乃作重器垂辉煌。祭告清庙牵骍刚，股肱二虢同趋跄。是时大狩岐山阳，伐石作鼓志宪章。籀也惟史古之良，刻画金石尤所长。勒兹盘铭传无疆，钩磔作作生锋鋩。鱼鱼雅雅词轩昂，侯其祎而骏烈张，历十四代腾其光。我见此盘在徐氏，良二千石有孙子。灵光道自日边来，奇气惊看室中起。呜呼咸阳钟虡销为泥，承露金茎早摧圮。自从周鼎沦太丘，空令千人没泗水。沧桑变易陵谷迁，法物西京长已矣。惟有此盘今巍然，精铜百炼重且完。长牙㟏岈辟邪怒，渍血朱碧龙文斑。叩之其声中无射，琅琅摩戛锵八环。长廓密室相掩护，犹有宝气彻夜腾星躔。我为此盘发三叹，摩挲百遍心茫然。若非埋灭在九地，似尔光怪何以能久全。不潜而见际时变，顷刻城郭生烽烟。盘兮盘兮尔室已易主，得无从此伤其天。此盘阅世二千载，笑我小子言詹詹。刘争项战见惯等闲事，况此幺么蛮触何忧焉。我思及此重叹息，人生难与金石同其坚。噫吁嘻！宝盘之来，乃自洪河之东，太华之西。侧身四望心依依，西方美人我所思。
宝盘歌
作者：沈昌宇
朝代：清
体裁：古风

噫吁嘻！宝盘之来，乃自洪河之东，太华之西。沈埋光景二千载，潜匿不啻蛟与螭。岐山崩颓灞水竭，此宝乃一鸣其奇。土衣厚裹十重甲，苔藓蟠驳鳞之而。含垢忍辱无不可，奚必汲汲求人知。今日出世毋乃早，我为宝盘痛哭垂涟洏。神物久晦岂能不一显，所惜今也非其时。成周之盛称宣王，中兴令辟开明堂。命将北伐天威扬，驱逐猃狁过朔方。归来纪绩书旂常，乃作重器垂辉煌。祭告清庙牵骍刚，股肱二虢同趋跄。是时大狩岐山阳，伐石作鼓志宪章。籀也惟史古之良，刻画金石尤所长。勒兹盘铭传无疆，钩磔作作生锋铓。鱼鱼雅雅词轩昂，侯其祎而骏烈张，历十四代腾其光。我见此盘在徐氏，良二千石有孙子。灵光道自日边来，奇气惊看室中起。呜呼咸阳钟虡销为泥，承露金茎早摧圮。自从周鼎沦太丘，空令千人没泗水。沧桑变易陵谷迁，法物西京长已矣。惟有此盘今巍然，精铜百炼重且完。长牙㟏岈辟邪怒，渍血朱碧龙文斑。叩之其声中无射，琅琅摩戛锵八环。长廓密室相掩护，犹有宝气彻夜腾星躔。我为此盘发三叹，摩挲百遍心茫然。若非埋灭在九地，似尔光怪何以能久全。不潜而见际时变，顷刻城郭生烽烟。盘兮盘兮尔室已易主，得无从此伤其天。此盘阅世二千载，笑我小子言詹詹。刘争项战见惯等闲事，况此幺么蛮触何忧焉。我思及此重叹息，人生难与金石同其坚。噫吁嘻！宝盘之来，乃自洪河之东，太华之西。侧身四望心依依，西方美人我所思。
宫词和顾缉庭同年
作者：沈昌宇
朝代：清

太液春波似海宽，玉人无数倚雕栏。长门十载朱颜改，镜里妆成不忍看。阖门新敕待传宣，粉本先呈进御前。多恐雾中花气杂，画师并不爱金钱。
宫词和顾缉庭同年·其一
作者：沈昌宇
朝代：清

太液春波似海宽，玉人无数倚雕栏。长门十载朱颜改，镜里妆成不忍看。
宫词和顾缉庭同年·其二
作者：沈昌宇
朝代：清

阖门新敕待传宣，粉本先呈进御前。多恐雾中花气杂，画师并不爱金钱。
狼山大观台
作者：沈昌宇
朝代：清

他乡经乱独登台，万里江天眼暂开。山势远从京口落，潮头高过海门来。百年世事翻棋局，半壁桑麻换劫灰。日暮寒林霜叶下，秋空一雁发声哀。九派源通巫峡上，五山地尽大江东。古人去我日沈岭，新恨满怀帆饱风。忧乱闲身烽火外，悲秋清泪死生中。义乌遗墓空衰草，沦落天涯慨尔同。
狼山大观台·其一
作者：沈昌宇
朝代：清

他乡经乱独登台，万里江天眼暂开。山势远从京口落，潮头高过海门来。百年世事翻棋局，半壁桑麻换劫灰。日暮寒林霜叶下，秋空一雁发声哀。
狼山大观台·其二
作者：沈昌宇
朝代：清

九派源通巫峡上，五山地尽大江东。古人去我日沈岭，新恨满怀帆饱风。忧乱闲身烽火外，悲秋清泪死生中。义乌遗墓空衰草，沦落天涯慨尔同。
贺李鸿章六十寿联
作者：沈星标
朝代：清
体裁：联

西平为社稷而生，自古股肱，原资岳牧；陶侃秉武昌之节，天下脊膂，厥惟荆襄。
丁巳年冬即事有感
作者：沈映钤
朝代：清

频年海上指欃枪，厝火还争说太平。独倚赞皇娴远略，岂知安石误苍生。拜章但乞神灵护，折屐谁驱草木兵。一舸仓黄浮海去，奇谋至竟未分明。赍弼曾传协帝廷，天留南粤作藩屏。能如公意材原少，独恃神怜梦不醒。铃阁森严夸静镇，楼船拘系叹伶仃。尚余宏济艰难意，未报中台陨相星。
丁巳年冬即事有感·其一
作者：沈映钤
朝代：清

频年海上指欃枪，厝火还争说太平。独倚赞皇娴远略，岂知安石误苍生。拜章但乞神灵护，折屐谁驱草木兵。一舸仓黄浮海去，奇谋至竟未分明。
丁巳年冬即事有感·其二
作者：沈映钤
朝代：清

赍弼曾传协帝廷，天留南粤作藩屏。能如公意材原少，独恃神怜梦不醒。铃阁森严夸静镇，楼船拘系叹伶仃。尚余宏济艰难意，未报中台陨相星。
开封游梁祠联
作者：沈春祥
朝代：清
体裁：联

千里而来，何必曰利？亦有仁义而已矣；百世之下，莫不兴起，况于亲炙之者乎。
即事
作者：沈是
朝代：清
体裁：七言律诗

老去城南更卜居，归来村落伴樵渔。春山碧树啼黄鸟，秋水澄潭纵白鱼。稚子快当新病去，山妻耐可薄愁除。寒云结影围窗牖，会见先生读异书。
献臣叔有浦东之游示诗数章率尔奉荅
作者：沈是
朝代：清
体裁：七言绝句

英雄终是薄神仙，乱后溪居傲颖川。老大经营浑漫兴，秋来还上载花船。
过怀木庵示尽心松吼二上人
作者：沈是
朝代：清
体裁：七言绝句

丞相祠堂乱草生，尚书墓陇石碑平。夕阳落尽心中事，夜半青松吼一声。
与侧室言怀
作者：沈晭
朝代：清
体裁：七言律诗

话到灯残秋夜长，浮沈世外意俱凉。生依兰若身能健，死葬名山骨自香。誓酒刘伶浑似梦，游山阮肇已成狂。今宵任尔卿卿我，有日清斋学太常。
人日访秋浦西庄
作者：沈晭
朝代：清
体裁：七言律诗

残雪初晴鼓枻迟，美人春早下书帷。居舟居陆张融屋，看水看山谢眺诗。萱草上阶先爱日，荆花绕砌共连枝。东君更助西园兴，梅放寒香柳放丝。
南园竹枝词
作者：沈晭
朝代：清
体裁：词

沈郎园里柳如绵，新抽荷叶又田田。拾得柳花为侬絮，摘来荷叶当郎钱。
咏白秋海棠和项东井
作者：沈晭
朝代：清
体裁：七言绝句

粉黛霏微露浅红，可怜娇小托幽丛。如何不及芦花絮，飘入秋江钓艇中。
响屧廊
作者：沈晭
朝代：清
体裁：七言绝句

响屧荒凉蔓草平，空廊无复美人行。山僧几两芒鞋在，时踏寒岩落叶声。
奉谢外父马公和衷见惠灵壁石
作者：沈晭
朝代：清
体裁：七言律诗

高阁嶙峋片玉存，满床书卷湿云根。自披幽壑莓苔迹，犹带前朝风雨痕。鞭石不须浮海岛，移山仍得傍柴门。从今寄语弘成子，五鹿文章好细论。
宫井
作者：沈晭
朝代：清
体裁：七言绝句

故宫金井辘轳斜，汲取军持供佛茶。素绠银床消息断，石栏夜雨落桐花。
杂忆两首·其一
作者：沈晭
朝代：清
体裁：七言绝句

轻罗小帐半垂钩，睡鸭熏炉香篆浮。忆得酒阑微醉立，隔窗红烛照梳头。
杂忆两首·其二
作者：沈晭
朝代：清
体裁：七言绝句

芙蓉秋水一扁舟，去住浮萍不自由。忆得赤栏桥上望，唤侬别去唤侬留。
法螺庵
作者：沈晭
朝代：清
体裁：五言律诗

策杖寻西麓，禅林别有天。晴峦滴翠雨，细竹引红泉。古佛旋螺顶，山僧玉版禅。杳然迷出处，云鸟亦萧然。
西山
作者：沈晭
朝代：清
体裁：七言律诗

缥缈峰居众壑尊，神仙彷佛有刘根。水边渔市遥传鼓，花底人家静掩门。黄绮风流犹尚古，朱陈生长各成村。鸱夷莫笑生涯拙，种树栽桑细讨论。
解嘲
作者：沈晭
朝代：清
体裁：古风

阮籍卧邻家，柳下覆寒女。自古旷达人，高致有如许。予本澹宕流，相期在古处。情深怀国风，离骚寄愁绪。偶然逢酒人，一石醉相与。好色不好淫，难与俗人语。
读家客子燕京春咏
作者：沈晭
朝代：清
体裁：七言绝句

冀北春深莺梦酣，回波才子擅江南。集贤学士如相许，第一诗名属沈三。
送南疑子游庐山歌
作者：沈晭
朝代：清
体裁：古风

南疑未到匡庐峰，匡庐千仞罗胸中。文章驱使巨灵手，奔腾络绎相为雄。行囊一卷方筁集，横峰侧岭起咫尺。或如汉阳高插天，或如香炉生紫烟。或如瀑布飞匹练，或如五老露头面。或如九叠开云屏，或如虎溪列绣亭。烟云出没不可状，破浪乘风自神王。从前读得等身书，梦魂常与李白俱。一朝特放九江棹，湓浦风帆春浪好。自添两翅忽飞扬，不怕山头鸟道长。狂来或作孙登啸，云中时下凤凰叫。兹山拔地排天门，却被南疑作诗料。烟岚云气生巾笥，神魂荡漾时一至。君独青春赋远游，轻风五两一叶舟。到此独上匡庐顶，读书堂前有旧影。昔年读书有二李，他年二沈卜筑或在此。
出钱唐门寻旧日酒楼蔓草荒烟绝无人迹怆然有感
作者：沈景脩
朝代：清

新愁白发三千丈，旧梦黄垆二十年。今日凄凉重过此，湖云如絮柳如烟。
夕阳
作者：沈景脩
朝代：清

山色涂金返照微，泥人凝望是斜晖。桑榆尚有余光恋，风雨能全晚景稀。白板半欹渔网挂，青帘齐卷酒船归。痴心欲乞羲和手，系住阳乌不使飞。
雨中过七里泷
作者：沈景脩
朝代：清

苍崖云卧碧漪寒，千古江山托钓竿。十里画眉声寂寂，一帆春雨过严滩。
闻吴中旱
作者：沈曾成
朝代：清

南国惊传云汉歌，空闻阙下颂嘉禾。粒馀鹦鹉三秋少，草尽飞蝗八月多。栗里已无田种秫，舂陵难遣吏催科。长河天上谁能挽，一泻乡关润绿莎。
题徐鞠人同年北江旧庐图
作者：沈曾桐
朝代：清

海王置官烧琉璃，迤南有井清且漪。北江先生旧卜宅，百年徐子来居之。北江抗疏击权贵，头颅分与欧刀期。天王圣明臣不死，投荒万里百日归。徐子起家官禁闱，风流文彩高山思。读书尚友眼如月，燕坐观世争虫鸡。甲午之年海水飞，徐子忧国如輖饥。袖中一疏帝动色，坐决成败如蓍龟。惜哉玄黄有翻覆，九关虎豹吁可悲。君门潭潭士气死，柴户奉母莱衣嬉。中庭花发莺乱啼，高堂绕膝孙含饴。岁时伏腊召亲友，上堂鞠？陈一卮。僧弥法护自师友，一门妇子无嗃嘻。人生此乐讵易得，天意枯菀真难齐。玄冬凛冽谖草萎，眼枯泣血惊乌栖。后先死孝真一辙，麻衣雪涕称孤儿，我昔升堂拜圣善，图中光景犹能追。观河性存面已皱，论交十年倏路歧。春风劲厉河冰澌，送子执手情凄其。他年史笔传滂母，更溯机声镫影时。
题徐鞠人同年北江旧庐图
作者：沈曾桐
朝代：清
体裁：古风

海王置官烧琉璃，迤南有井清且漪。北江先生旧卜宅，百年徐子来居之。北江抗疏击权贵，头颅分与欧刀期。天王圣明臣不死，投荒万里百日归。徐子起家官禁闱，风流文彩高山思。读书尚友眼如月，燕坐观世争虫鸡。甲午之年海水飞，徐子忧国如輖饥。袖中一疏帝动色，坐决成败如蓍龟。惜哉玄黄有翻覆，九关虎豹吁可悲。君门潭潭士气死，柴户奉母莱衣嬉。中庭花发莺乱啼，高堂绕膝孙含饴。岁时伏腊召亲友，上堂鞠�陈一卮。僧弥法护自师友，一门妇子无嗃嘻。人生此乐讵易得，天意枯菀真难齐。玄冬凛冽谖草萎，眼枯泣血惊乌栖。后先死孝真一辙，麻衣雪涕称孤儿，我昔升堂拜圣善，图中光景犹能追。观河性存面已皱，论交十年倏路歧。春风劲厉河冰澌，送子执手情凄其。他年史笔传滂母，更溯机声镫影时。
题徐鞠人同年北江旧庐图
作者：沈曾桐
朝代：清

海王置官烧琉璃，迤南有井清且漪。北江先生旧卜宅，百年徐子来居之。北江抗疏击权贵，头颅分与欧刀期。天王圣明臣不死，投荒万里百日归。徐子起家官禁闱，风流文彩高山思。读书尚友眼如月，燕坐观世争虫鸡。甲午之年海水飞，徐子忧国如輖饥。袖中一疏帝动色，坐决成败如蓍龟。惜哉玄黄有翻覆，九关虎豹吁可悲。君门潭潭士气死，柴户奉母莱衣嬉。中庭花发莺乱啼，高堂绕膝孙含饴。岁时伏腊召亲友，上堂鞠𦜕陈一卮。僧弥法护自师友，一门妇子无嗃嘻。人生此乐讵易得，天意枯菀真难齐。玄冬凛冽谖草萎，眼枯泣血惊乌栖。后先死孝真一辙，麻衣雪涕称孤儿，我昔升堂拜圣善，图中光景犹能追。观河性存面已皱，论交十年倏路歧。春风劲厉河冰澌，送子执手情凄其。他年史笔传滂母，更溯机声镫影时。
一山录示近诗和其一章
作者：沈曾植
朝代：清
体裁：七言律诗

萧摵荒林鸟不栖，报恩经字闇金泥。仙人道忍鸺鹠饿，公子魂归野豕啼。观化有来同腐草，清谈相谒食蒸梨。海翁无复穷愁志，剩共沧江老祝鸡。
一山过谈
作者：沈曾植
朝代：清
体裁：古风

刚肠薄俗两回潏，天与诗人铅汞牙。坚垒书城剧攻守，撼风大树增盘拿。争枝俄然坠啅鹊，高枕不闻啼曙鸦。道人心是不灰木，活火与泼阴林茶。
丁叔衡太守山水未完本
作者：沈曾植
朝代：清
体裁：七言绝句

身世都从坏相求，病翁垂老海东头。残山剩水无阴树，绝笔人间万古愁。
丁巳九日畏寒不出偕两侄女登寓庐三层楼作
作者：沈曾植
朝代：清
体裁：古风

何野草不元，何山树不黄。哲人揽徂运，摽若秋云翔。去者亦已多，余驾犹方羊。沈疴荐续命，瘠与寒华将。积垢冻梨面，洮之泪千行。芸芸物魂散，孰与招巫阳。南野莽萧槭，北声益悲凉。天机积僤怒，役尔夔魖狂。不忍临高台，逢占礼魁罡。茱萸辟兵否，寄问淮南王。
丁巳元旦试笔题元朱玉摹唐人灵武劝进图
作者：沈曾植
朝代：清
体裁：古风

天回地转中兴图，披卷如闻万岁呼。国有君矣民徯苏，是曰日月重光乎。白云在天白鹤趋，奇祥异瑞集徵应，未若前后兹欢凫。孝宣之孝史具疏，禅位议在兵兴初。贵妃衔块事以寝，马嵬复有传宣摅。遮道留行曰天意，分龙厩马无踟蹰。灵武南楼涕欷歔，复复指期期不需。前甲后甲六旬耳，威声已撼东西都。唐家再造斯权舆，趣取大物何言欤。上笺裴冕杜鸿渐，授玺见素房琯俱。图中班联杂父老，太子有蹙颜非愉。不得已怀画史喻，邺侯表意同慺慺。图后亭池大官厨，凭阑有美容庄姝。固知少游供张盛，宝鞍良娣初安居。天生民而立之君，王在春秋帝典谟。孰非尊号克戡乱，戏论我不冯新书。涪皤诗袭小宋馀，次山颂美无加诸。拾遗洗兵有正议，今周后汉昌于胥。及樱桃荐遄归欤，中兴新数年彊梧。
七夕
作者：沈曾植
朝代：清
体裁：五言律诗

上有橧巢想，宵餐沆瀣宜。风仍王迹旧，身到劫初疑。银浦云如水，瑶阶叶脱枝。画屏故物在，卧看女牛移。
七夕和倦知老人韵
作者：沈曾植
朝代：清
体裁：七言律诗

冰簟银床小杜才，新荷骤雨碧筒杯。年从天宝开元数，老自朝兰夕菊催。心史不糜吴井字，风轮谁澹梵天灾。人间巧算真难尽，还与天孙乞拙来。
七月七日逸社第五集会于完巢新居即和其移居诗原韵·其三
作者：沈曾植
朝代：清
体裁：七言律诗

僻巷还从步屐招，居然地隔市尘嚣。盆花午韵香齐放，镜槛禅心影不摇。女解法书临乐志，儿师老圃种含消。唯亭溇外租船至，会与先生慰寂寥。
七月七日逸社第五集会于完巢新居即和其移居诗原韵·其二
作者：沈曾植
朝代：清
体裁：七言律诗

洪崖原是劫前翁，橘朮移居策两童。避世墙东名久晦，来鸥舍北句偏工。石文永叔诗心见，壁障清臣墨晕丰。便着颠当门外守，世间蛮触尽无穷。
七月七日逸社第五集会于完巢新居即和其移居诗原韵·其四
作者：沈曾植
朝代：清
体裁：七言律诗

异乡偏聚故人多，老我枯禅守鸟窠。生意冷于秋后叶，悲怀难遣醉时歌。几年沧海添尘去，终古骚人被墨磨。一笑南枝夜飞鹊，营巢无力想填河。
七月十四日夜
作者：沈曾植
朝代：清
体裁：五言律诗

高楼复今夕，风露独凄然。月是慈悲主，秋生热恼边。生衣凉约晚，团扇画如烟。遮莫悲心见，悲翁思几年。
七月廿七日为檗宧百日礼忏于清凉下院病不能兴哭不成声诗不成句魂兮归来哀此病叟·其一
作者：沈曾植
朝代：清
体裁：七言绝句

信有家书直万金，手风虽掣墨华森。祇言病后神明复，岂料真成绝笔寻。
七月廿七日为檗宧百日礼忏于清凉下院病不能兴哭不成声诗不成句魂兮归来哀此病叟·其七
作者：沈曾植
朝代：清
体裁：七言绝句

信根曾种宝莲池，佛号瞑眩默自持。冥漠息应能得力，可怜消息问谁知。
七月廿七日为檗宧百日礼忏于清凉下院病不能兴哭不成声诗不成句魂兮归来哀此病叟·其三
作者：沈曾植
朝代：清
体裁：七言绝句

岂惟嬉戏追随定，政尔心灵影响真。难遣儿时觿韘梦，来生爱也自前因。
七月廿七日为檗宧百日礼忏于清凉下院病不能兴哭不成声诗不成句魂兮归来哀此病叟·其九
作者：沈曾植
朝代：清
体裁：七言绝句

万古原无续命汤，百年臧谷等亡羊。药炉经卷乾馀骨，万一魂归见更伤。
七月廿七日为檗宧百日礼忏于清凉下院病不能兴哭不成声诗不成句魂兮归来哀此病叟·其二
作者：沈曾植
朝代：清
体裁：七言绝句

滴泪何由彻九泉，眼枯何况血先乾。长宵漏滴随呜咽，未必冥通为鼻酸。
七月廿七日为檗宧百日礼忏于清凉下院病不能兴哭不成声诗不成句魂兮归来哀此病叟·其五
作者：沈曾植
朝代：清
体裁：七言绝句

北人归北戏言耳，岂料而今君实行。经峪龙潭皆净域，归魂常傍北辰星。
七月廿七日为檗宧百日礼忏于清凉下院病不能兴哭不成声诗不成句魂兮归来哀此病叟·其八
作者：沈曾植
朝代：清
体裁：七言绝句

妙解中西遍合参，谁严畛域到医谈。危心苦语殷勤诫，今日追思更不堪。
七月廿七日为檗宧百日礼忏于清凉下院病不能兴哭不成声诗不成句魂兮归来哀此病叟·其六
作者：沈曾植
朝代：清
体裁：七言绝句

烂烂神光照六虚，长身高步厌严徐。寄将像设归君室，那免临缄睫一濡。
七月廿七日为檗宧百日礼忏于清凉下院病不能兴哭不成声诗不成句魂兮归来哀此病叟·其十
作者：沈曾植
朝代：清
体裁：七言绝句

悲来六气皆成病，病里千心并是悲。是病是悲难判释，佛前写作礼魂词。
七月廿七日为檗宧百日礼忏于清凉下院病不能兴哭不成声诗不成句魂兮归来哀此病叟·其十一
作者：沈曾植
朝代：清
体裁：七言绝句

一卷英多磊落才，如何张贾拨寒灰。钟谭变相成王李，从此江花郁不开。
七月廿七日为檗宧百日礼忏于清凉下院病不能兴哭不成声诗不成句魂兮归来哀此病叟·其十三
作者：沈曾植
朝代：清
体裁：七言绝句

妙耳还兼妙舌加，辨微新列补江家。如何烛下都无记，枉著群儒羡齿牙。
七月廿七日为檗宧百日礼忏于清凉下院病不能兴哭不成声诗不成句魂兮归来哀此病叟·其十二
作者：沈曾植
朝代：清
体裁：七言绝句

算子盘中拨若飞，四元微积遍酬机。而今妙指千秋绝，那得籀书一发挥。
七月廿七日为檗宧百日礼忏于清凉下院病不能兴哭不成声诗不成句魂兮归来哀此病叟·其四
作者：沈曾植
朝代：清
体裁：七言绝句

秋雨秋风梦境过，对床成语竟如何。三庚已自成三劫，何况他生变易多。
七月晦日俗称地藏生日
作者：沈曾植
朝代：清
体裁：五言律诗

避地成株守，逢时纪岁华。十输标末法，双烛拜邻娃。露砌清残暑，盆池晕细花。凄凉蚶姆语，都作梦粱嗟。
万寿节日礼成愔仲仁先置酒共饮聘三赋诗尧老子勤继和余最后成·其一
作者：沈曾植
朝代：清
体裁：古风

斯民堕水火，十载量如蕉。俯视江汉流，仰瞻仁覆高。孰此诸夏无，还为岛民嘲。王春周正月，海寒心郁陶。二子圣湖来，清风载征轺。耆英继临莅，葵藿同倾翘。天日颎照临，晴阳发光昭。肃若剑佩趋，不隔堂廉遥。天庆观已荒，望京楼永谣。局兹蓬藋拄，敢言绵蕞劳。率野斗兕虎，日咨甚螗蜩。庶此周礼秉，奠诸戎索嚣。苌楚亦有枝，茅茹亦有苕。胥命后庚三，联步翔螭坳。
万寿节日礼成愔仲仁先置酒共饮聘三赋诗尧老子勤继和余最后成·其二
作者：沈曾植
朝代：清
体裁：古风

前宵雪瀌瀌，越日雷虺虺。嘉辰朗灵曜，贞符炳天意。去岁爰集兹，摄影临阶砌。王侯仰云祝，遮此阳光炽。果然晴絮擘，若展仙帷蔽。造物傥哀怜，吾徒久琐尾。耄及妄想殷，风传神语至。秦谶由来譣，殷武时当继。樱笋吾诗在，桑榆前史譬。毖纬兆中兴，君山论休矣。
万寿节晴初仁先自杭来酌诸公于海日楼
作者：沈曾植
朝代：清
体裁：七言律诗

北斗京华五夜思，露囊金镜万年枝。遥知紫陌皇州客，共有今周后汉期。太岁重光回气象，仙云留影见须眉。翻书恰会中兴字，待缮猗玕第二碑。
三叠前韵答倦翁七夕伉俪对月之作
作者：沈曾植
朝代：清
体裁：七言律诗

银浦流云菌阁前，两家馀算幸邀天。君庭合有仙灵降，我室惟将清磬延。富贵指期齐郭令，因缘异世作那先。前尘影事元难恝，此夕词心度左棉。
三和韵·其一
作者：沈曾植
朝代：清
体裁：七言律诗

押韵何因不道贫，强将掎摭入虚浑。新来末疾愁莱妇，早计閒庭茁竹孙。福本岂能逃地肺，痴符聊共蹑天根。系心一字非无俚，便是真言种子门。
三和韵·其三
作者：沈曾植
朝代：清
体裁：七言律诗

桂花蒸过月容平，白雁来时雨易成。津树婆娑宁有意，蛮花琐屑不知名。谈馀思尚雕龙健，尘外身同野马轻。大九州中翻海影，谁知昔我故清明。
三和韵·其二
作者：沈曾植
朝代：清
体裁：七言律诗

胶附全如骨肉亲，傥来或有转蓬宾。香从篆后皆心字，句在呈先铸佛身。漫浪共销閒岁月，姓名元是古贤人。五残苍彗干何象，莫向山家溷鹿巾。
三和韵·其四
作者：沈曾植
朝代：清
体裁：七言律诗

玄武声铿大将坛，蔡侯归脱远游冠。秋来楚客工愁思，吟比唐才搯肾肝。事对百家腾跃现，句胪七字笑谈看。心斋政恐胡僧见，蓦在津桥百尺竿。
三姝媚·邓尉探梅不果，和彊村韵
作者：沈曾植
朝代：清
体裁：词

花朝三日过。殢江皋、馀寒香悭花朵。挂月珊枝，僾西风、想见石公高卧。禅榻沈吟，甚病树、仙舟情左。孤负遥期，雪海春浮，梦君吟坐。莫放箬船如簸。问可有留题，脂粘粉涴。雪暗关山，倩西崦、一笛玉龙吹破。送客诗成，便稳趁、橛头单舸。重向莫釐高处，议联青琐。
三姝媚·邓尉探梅不果，和彊村韵
作者：沈曾植
朝代：清

花朝三日过。殢江皋，余寒香悭花朵。挂月珊枝，僾西风，想见石公高卧。禅榻沈吟，甚病树仙舟情左。孤负遥期，雪海春浮，梦君吟坐。莫放箬如船簸。问可有留题，脂粘粉涴。雪暗关山，倩西崦，一笛玉龙吹破。送客诗成，便稳趁橛头单舸。重向莫釐高处，议联青琐。
三日再赋五言分韵得天字
作者：沈曾植
朝代：清
体裁：古风

适去不自我，有来孰非天。寓形同庶物，观化循徂年。复此赤奋纪，缅怀永和篇。东风煦庭户，巾履来群贤。仰见太虚净，俯玩晨葩鲜。彭殇齐可论，尧桀忘谁先。云藻发谈麈，时珍乐嘉筵。偶然具觞咏，久已屏管弦。今视喟殊昔，后感宁同前。乐缘兹土尽，冥寄他方延。
三月三日清明寓斋修禊和庸庵钟牌两字韵·其一
作者：沈曾植
朝代：清
体裁：七言律诗

折简传来斗检封，高怀落落宿罗胸。皋夔事业留图本，吴越溪山寄杖筇。大好楼居宜辟谷，偶思将帅为铿钟。明河洗甲知何日，缸面乡心比酒浓。
三月三日清明寓斋修禊和庸庵钟牌两字韵·其三
作者：沈曾植
朝代：清
体裁：七言律诗

墐户谁能故步对，春游随分快心胸。馈贫粮或穷单字，觅句图刚倚瘦筇。三月辛夷簪白笔，五更牛铎应黄钟。邯郸围底干何事，今日尊前鲁酒浓。
三月三日清明寓斋修禊和庸庵钟牌两字韵·其二
作者：沈曾植
朝代：清
体裁：七言律诗

渌水碧天俛仰佳，临河岁岁壹兴怀。祓除傥有神相应，敦复终知愿不乖。间气待裒高氏集，留题为写报恩牌。神州政仰王丞相，收泪新亭众客皆。
三月三日清明寓斋修禊和庸庵钟牌两字韵·其四
作者：沈曾植
朝代：清
体裁：七言律诗

寒食相留小住佳，强持博具造吟怀。集书恨少非千字，屈势相违得五乖。舞地回旋局长袖，诗城攻守簇旁牌。髯参短簿逌然笑，履屐诚难得所皆。
三月石钦自西湖归寓井谷山房者匝月倾谈极乐四月之望将谒散原于金陵而归久聚惜别赋此赠行·其一
作者：沈曾植
朝代：清
体裁：古风

江汉朝于海，万折志必东。丈夫千秋身，拊髀晞鸿濛。斗室五亩园，积思神告通。謦欬韩欧阳，昭然发余矇。万冶共一炉，范以不偏中。可知将百世，龟筮卿民从。孰谓往不复，倚杵天停舂。馀事作墨戏，指端出长虹。老贼拆壁路，一一分横纵。曲艺可喻道，神凝途必通。视彼担夫事，侧蹠穿蚁封。
三月石钦自西湖归寓井谷山房者匝月倾谈极乐四月之望将谒散原于金陵而归久聚惜别赋此赠行·其三
作者：沈曾植
朝代：清
体裁：古风

三岁再相见，世嚣神益定。心源一字师，浚入无穷境。昼夜放浑浑，往来通井井。勿言荒江滨，呻讯壁灯冷。文字劫方兴，天枢挈先醒。悠游积微著，忧患郁观省。室闇夜气澄，谈深月棂烱。千秋罔象珠，灼烁窥光景。老友共商量，庶几残烛炳。怆然执手别，远迹超湖岭。想见到家时，园花复春颖。
三月石钦自西湖归寓井谷山房者匝月倾谈极乐四月之望将谒散原于金陵而归久聚惜别赋此赠行·其二
作者：沈曾植
朝代：清
体裁：古风

大宙若飞蓬，风轮转逾速。鲰生一念在，世纪九头䠞。沧海尘濛濛，吾车或行陆。同侪二三子，离立斗南北。或擎金刚拳，或眴摩醯目。偶作士龙笑，旋闻唐衢哭。呻吟勤天鬼，法鼓声涂毒。子岂行脚僧，诸方遍参学。人天顾鉴咦，峻绝陈尊宿。正尔文字禅，花雨满灵谷。郁郁谢公墩，春田罫棋局。深致属君家，拥怀眇焉属。
三月石钦自西湖归寓井谷山房者匝月倾谈极乐四月之望将谒散原于金陵而归久聚惜别赋此赠行·其四
作者：沈曾植
朝代：清
体裁：古风

寄声散原翁，新诗善排奡。风目互矜怜，一多同踸踔。化人乘纵浪，岁月已莽眇。酒德闭门尊，二豪复焉觉。故知射雕人，见猎不忘骲。钟山龙蜿蜒，过海尾一掉。云鹤返须臾，胡然靳征棹。为君沽美酒，侑以钟镛剽。千日醉中过，菌椿焉更校。
上元日樊山泊园竹勿过谈泊园赋五言长篇余亦以五言答之
作者：沈曾植
朝代：清
体裁：古风

春光在何处，睨视眇不见。雨者为云乎，孰居淫乐劝。平生山泽心，寝处颇料拣。晚岁一萧条，兵尘满区县。焉为子列子，风驭泠然善。且结曼荼拿，肉人为骨观。斜阳漏隙影，野马骋无眩。樊周排闼入，衡气若余覸。煎茶恣盘礴，复接太冲款。新花故宜笑，宿莽亦留眄。亹亹谈平生，谁言非史汉。吾侪寄喙鸣，非乐亦非倦。窈窕玩扶舆，物生象方灿。宁甘迷七圣，正要论九变。天琴列仙儒，不为泽癯怨。沈观摩醯眼，彻视极端窾。竹勿析名嬉，六门离合判。老我据槁梧，因之穷曼衍。释悲将用妄，留惑更无遣。娱此顷刻欢，虚空留露电。清江停鹄浴，芳树伫莺啭。天开云将过，波起灵妃粲。
上元月色甚佳
作者：沈曾植
朝代：清
体裁：七言律诗

纤阿象服备笄珈，天女从来助散花。世事自堪风一吷，人间难得月千家。老妻上座谈枯菀，稚子中庭杂笑哗。已见百年同幻影，可知千载亦兰阇。
上元话都中灯事
作者：沈曾植
朝代：清
体裁：七言律诗

七宝池边五色霞，上元仙会想东华。灯轮慢碾开光道，火树交生发妙华。解脱姮娥逃羿彀，归来太一照刘家。春怀似梦应非梦，世界恒沙更算沙。
上冢回登烟雨楼辛亥后未至此也甸丞果欧同游
作者：沈曾植
朝代：清
体裁：七言律诗

华表归来鹤未仙，河山无恙夕阳前。幼安已敝辽东榻，鲁望虚期笠泽船。大好家居撞几坏，有情世界化无缘。鸳鸯稳住澄湖水，莫逐飞来野鸭颠。
上林春·水仙花
作者：沈曾植
朝代：清
体裁：词

楚泽芳兰天秀。恁捐袂、江波悽愀。相怜缟袂寒生后。浑不是、梅花三九。水清石见莹无垢。照月地、小莲冰透。从他野鹿衔花走。忍消瘦、仙心依旧。
上林春·水仙花
作者：沈曾植
朝代：清

楚泽芳兰天秀。恁捐袂江波悽愀。相怜缟袂寒生后。浑不是梅花三九。水清石见莹无垢。照月地小莲冰透。从他野鹿衔花走。忍消瘦仙心依旧。
上薛尚书
作者：沈曾植
朝代：清
体裁：七言律诗

郎署由来皓首宜，敢言鹢退诉鸥饥。旁章未究三冬业，决事真惭一日知。牢落偶疏无事谒，奔趋宁误尚书期。□□□□□□□，□□□□□□□。
与五弟登黄鹤楼
作者：沈曾植
朝代：清
体裁：七言律诗

翼际山南俯仰宽，遗风江介一汍澜。行逢芳草王孙恨，下拜哀禽蜀魄酸。宙合不情生感激，图书无象辨枭鸾。矶头黄鹄千年在，可是仙人泪眼看。
与太夷有海藏绝顶之约腹疾不能出写重阳诗寄之写罢忽又得句盖身虽不动而心在刹上矣
作者：沈曾植
朝代：清
体裁：七言律诗

非想非非想若何，升须弥顶揽云波。老翁枯槁童心现，暮色苍茫倒景过。万象一钧凭斗转，众生无恙适天和。祇嫌丈六身犹短，不及防风九亩多。
与子勤联句·其一
作者：沈曾植
朝代：清
体裁：七言律诗

晓箔馀蚕出绝丝，晚花春尾惜将离。无凭梦恼鸦啼后，过听聪为蚁动欺。神女明珠猜九曲，昭容紫袖想双垂。朅来恶子朝真去，如意姚苌喜独持。
与子勤联句·其二
作者：沈曾植
朝代：清
体裁：七言律诗

无端茗碗点旗枪，静坐敲诗觉昼长。槜李道编谈雪杖，河间高阁署花王。袖中金紫劳收拾，味外楂梨漫品量。畏晚小车还独去，嘲齁懒版已相忘。
丙辰岁重阳日同人集于寓楼完巢病起携示新作即和其韵·其三
作者：沈曾植
朝代：清
体裁：七言律诗

三车辛苦判牛羊，毷氉频年选佛场。秋与月轮俱遍满，梦随宵漏极舒长。骚人自昔称今种，画史相逢识古狂。羸老更无横草地，空持礼论吊童殇。
丙辰岁重阳日同人集于寓楼完巢病起携示新作即和其韵·其二
作者：沈曾植
朝代：清
体裁：七言律诗

依旧诸公设茗年，育长痴是有情然。孤怀正与三君契，孝行终期五世绵。示疾维摩真性见，伤时成相少歌编。从君更著清狂去，不碍天全与酒全。
丙辰岁重阳日同人集于寓楼完巢病起携示新作即和其韵·其四
作者：沈曾植
朝代：清
体裁：七言律诗

海云低压不成飙，历历星榆入望遥。阁夜几回朝斗极，心书万古在云霄。扫除金屑开天眼，温养丹炉长药苗。松柏有心能化石，肯同蒲柳望秋凋。
丙辰岁重阳日同人集于寓楼完巢病起携示新作即和其韵丙辰岁重阳日同人集于寓楼完巢病起携示新作即和其韵·其五
作者：沈曾植
朝代：清
体裁：七言律诗

难得清凉浩荡天，霜郊健鹘不空拳。年疑暗九兼明九，界缩中千入小千。日月依辰同俗爱，君亲有愿不唐捐。老僧怕说黄花句，一举依然落有边。
东坡墨竹卷蔡伯浩观察所藏真迹之精者樊山持来属题
作者：沈曾植
朝代：清
体裁：古风

东坡好书复好画，书画所得宣以诗。诗注百家书百刻，画不可摹空梦思。樊侯闯然惊我梦，袖中一卷蟠蛟螭。一竿一梢三十叶，澹墨写骨浓为肌。墨云霮䨴滃满纸，如沃晴翠骄冬曦。绍圣纪元字十一，书势墨势同酣嬉。森然腕著笔卧态，如见醉困齁醒时。贞元画竹萧夫子，宋兴乃有丹渊师。江南李王铁钩锁，竞掣劲笔钩风枝。此君百态皆可人，宁止僧瘦无颠肥。东坡任墨不任笔，墨气荫成青玉姿。此竹□□□尺幅，渭川千亩胸离离。不知为书为是画，为是三昧诗心持。笔圆韵胜今目击，生成水墨天公奇。香岩老人目逆笑，光绪脚如绍圣敧。迂安吾友郁奇气，呵毫想结旄牛氂。人物眇然题躞在，蔡家卷自裴家移。云烟过眼眼不坏，樊侯与我同嗟嗞。蔡侯飘萧勃碣湄，论画安得豪掀眉。荒江老屋枯澹墨，卷送日暮风飔飔。
东坡生日超社第十七集重会樊园题苏斋所摹朱完者本东坡幅巾像和樊山韵·其一
作者：沈曾植
朝代：清
体裁：七言律诗

八百年来传绮语，东坡还是可怜人。重修象设斋中供，等寄婆和梦后春。作记南都无二本，算年亥首变双轮。卯时丑月仙溪录，未许嘉平腊改秦。
东坡生日超社第十七集重会樊园题苏斋所摹朱完者本东坡幅巾像和樊山韵·其三
作者：沈曾植
朝代：清
体裁：七言律诗

三世图怀绝世尘，百坡水戏见天真。始丰所见定何本，完者添毫如有神。半臂小冠同病行，白须红颊是天身。本来面目抠衣见，我亦三生错念人。
东坡生日超社第十七集重会樊园题苏斋所摹朱完者本东坡幅巾像和樊山韵·其二
作者：沈曾植
朝代：清
体裁：七言律诗

白水山前有限年，摄衣还愧仲翔弦。梦中罗汉数相见，晚节渊明私自怜。散发桄榔林下月，分甘荔子海南天。灯前颊影知何似，十二时中相宛然。
东坡生日超社第十七集重会樊园题苏斋所摹朱完者本东坡幅巾像和樊山韵·其四
作者：沈曾植
朝代：清
体裁：七言律诗

闽南妙迹有欧苏，六一丰颐惜未摹。施注六丁无副本，苏斋双轴并佳图。林家橘准寒泉荐，樊氏山为旧主无。眉目云开巾服拜，更从倒壑识吞湖。
东轩远望
作者：沈曾植
朝代：清
体裁：五言律诗

万里归来客，千灾不坏身。愿王依净域，心史照芳春。璎珞山藟发，琉璃镜槛新。逃禅禅亦剩，祇作看花人。
中秋前二夕月色致佳忆甲午中秋京邸望月有诗今不能全忆矣
作者：沈曾植
朝代：清
体裁：七言律诗

依然圆满清光在，多事山河大地依。十五年来天不骏，百千劫去泪长挥。当时棘为铜驼叹，后夜潮催白马归。垂发鬅鬙凭阑影，祇怜朝露未能晞。
中秋简庸庵尚书
作者：沈曾植
朝代：清
体裁：七言律诗

病骨先知卦气遒，泬寥云物近中秋。理穷毕竟空人法，意尽何心更宿留。虚室偶然生止止，羁怀常自冷湫湫。尚书病起情何寄，想倚高花百尺楼。
临江仙
作者：沈曾植
朝代：清

安石榴花开几次，睡乡还在他乡。黄神镌得越巫章。告天烦雀使，酿蜜要蜂王。楼阁参差无尽意，凭阑惆怅斜阳。惠风吹去禊亭觞。飘零王略帖，数番付元章。昨日雨寒今日热，午风儿女钗符。大夫角黍意何如。九江山九面，九逝郢魂苏。满酌雄黄除恶酒，老夫醉颊回朱。三年蓄艾计非疏。南山骑虎去，不见鬼捓揄。西北浮云车盖去，晚来心与飘风。高楼独上与谁同。名随三老隐，声在九歌终。不是凭阑无下意，新来筋力添慵。江心桃竹倚从容。音书迟雁字，经本閟龙宫。
临江仙 其二 午日有寄
作者：沈曾植
朝代：清

昨日雨寒今日热，午风儿女钗符。大夫角黍意何如。九江山九面，九逝郢魂苏。满酌雄黄除恶酒，老夫醉颊回朱。三年蓄艾计非疏。南山骑虎去，不见鬼捓揄。
临江仙·其一
作者：沈曾植
朝代：清
体裁：词

安石榴花开几次，睡乡还在他乡。黄神镌得越巫章。告天烦雀使，酿蜜要蜂王。楼阁参差无尽意，凭阑惆怅斜阳。惠风吹去禊亭觞。飘零王略帖，数番付元章。
临江仙·午日有寄
作者：沈曾植
朝代：清
体裁：词

昨日雨寒今日热，午风儿女钗符。大夫角黍意何如。九江山九面，九逝郢魂苏。满酌雄黄除恶酒，老夫醉颊回朱。三年蓄艾计非疏。南山骑虎去，不见鬼揶揄。
临江仙·彊村词来，调高意远，讽味不足，聊复继声
作者：沈曾植
朝代：清
体裁：词

西北浮云车盖去，晚来心与飘风。高楼独上与谁同。名随三老隐，声在九歌终。不是凭阑无下意，新来筋力添慵。江心桃竹倚从容。音书迟雁字，经本閟龙宫。
临江仙·沪上与子封同居作
作者：沈曾植
朝代：清

倦客池塘残梦在，秋声不是春声。小屏风上数行程。三危玄趾，关塞不分明。楼阁平芜天远近，长宵圆月孤清。夜阑珍重短檠灯。对床病叟，攲枕话平生。
临江仙·沪上与子封同居作
作者：沈曾植
朝代：清
体裁：词

倦客池塘残梦在，秋声不是春声。小屏风上数行程。三危玄趾，关塞不分明。楼阁平芜天远近，长宵圆月孤清。夜阑珍重短檠灯。对床病叟，敧枕话平生。
临江仙·缀玉轩主留赠小影，赋此以答
作者：沈曾植
朝代：清

五十年来三世相，华胥梦里婆娑。神光离合洛灵过。天花原不落，休著老维摩。露电无痕仙影在，江南江北愁多。幽香小迟道人歌。梁尘前日绕，柰许袜尘何。
临江仙·缀玉轩主留赠小影，赋此以答
作者：沈曾植
朝代：清
体裁：词

五十年来三世相，华胥梦里婆娑。神光离合洛灵过。天花原不落，休著老维摩。露电无痕仙影在，江南江北愁多。幽香小迟道人歌。梁尘千日绕，柰许袜尘何。
丹徒渡江
作者：沈曾植
朝代：清
体裁：七言律诗

海门日上曙霞开，沙路盘纡首重回。形胜岂因兵技改，江山曾识霸图来。悬仪坤轴心全动，烛渚鲛人泪亦灰。坚固焦岩留片石，瓜庐终与老山隈。
丹札柔毫吉旦嘉爻
作者：沈曾植
朝代：清
体裁：五言绝句

田赋籀唐系，和亲属地官。好为绥万策，及此屡丰年。
为人题晴川阁图·其一
作者：沈曾植
朝代：清
体裁：七言律诗

黄鹄高飞汉水长，柁楼山阁迥相望。华灯旋照弹棋局，胜地如游选佛场。形势古今论剧散，江流天海接空苍。画师妙有超遥思，一点归帆入混茫。
为人题晴川阁图·其二
作者：沈曾植
朝代：清
体裁：七言律诗

昔游我亦延缘寄，往事君增澹荡思。入海算沙终底事，藏舟去壑已多时。两都春望依乔木，三月离筵感鬓丝。重按燕歌回楚望，滔滔孟夏路何之。
为伦叔题文待诏画册·其一
作者：沈曾植
朝代：清
体裁：五言绝句

桂子月中落，桂心證古丹。扶疏桂之树，眇绝青云端。我欲搴其华，天远不可攀。我寻漓湘源，泪竹春斑斑。历历数白榆，猗猗梦幽兰。溯风独嗳噫，故乡何时还。
为伦叔题文待诏画册·其三
作者：沈曾植
朝代：清
体裁：七言绝句

梦里柴门对夕阳，泰山如砺海生桑。葛巾洒泪人何处，万古松筠一味凉。
为伦叔题文待诏画册·其二
作者：沈曾植
朝代：清
体裁：古风

故乡祇在春江绿，阿那春风媚幽独。源头水在路却迷，还共溪翁话心曲。泥滑滑声双竹篱，主人不在尽情啼。春来春去春非我，谁吃桃花说晚饥。
为伦叔题文待诏画册·其五
作者：沈曾植
朝代：清
体裁：五言绝句

佛如优钵昙，常在人间世。古寺晚钟声，分明识唵字。
为伦叔题文待诏画册·其四
作者：沈曾植
朝代：清
体裁：古风

春山薇蕨空，独有尧年雪。八叶大莲华，鸡声天下白。
为伦叔题文待诏画册旅居近市郁郁不聊春夏之交雾晨延望万室濛濛如在烟海憬然悟曰此与峨眉黄山云海何异汪社耆持此图来乃名之曰山居约散原同赋散原先成余用其韵·其一
作者：沈曾植
朝代：清
体裁：古风

山居不识山，宅相乃非宅。心精一回瞀，万象转朱碧。以马喻马非，骑驴孰驴觅。茫砀毗岚风，堕我群魔窟。牢守颠当门，歧缘蜥蜴壁。辽海八尺床，坚待穿当膝。土垢变之净，法云闻自昔。飨朽倒为香，逢子原非疾。反覆究阴阳，居游皆木石。吾朝礼姑射，冰雪照肝膈。吾夕游华胥，鸟兽绝迒迹。市声涛共泻，心月眼有食。即此造商颜，何曾耳班翟。善来子陈子，分我白鸥席。天宇迥寥泬，方隅无阂隔。东望云海空，或有骑鲸客。
为余尧衢题章江饯别图·其一
作者：沈曾植
朝代：清
体裁：七言绝句

滕王阁下孤帆起，杨叶洲南夜火明。记取马年南浦驿，奔涛长作不平声。
为余尧衢题章江饯别图·其二
作者：沈曾植
朝代：清
体裁：七言绝句

投迹风尘漫著鞭，巾车归路自萧然。要回楚国斑斓服，更展仁裘覆大千。
为喻子韶题纯庙御墨
作者：沈曾植
朝代：清
体裁：古风

奎画焕入户，大地金光明。昭若八会云，垂芒在玉清。又如萨多匣，自天降幔亭。服教五百年，管蠡强窥竀。倪画姑射思，米书湖海精。渊鉴一陶铸，钜细皆全形。恭维唐哉皇，乃武文逾莹。机暇御毫翰，烟墨皆神灵。理相炜祟效，一元开百能。旋视刘梁王，董张绘林兴。各得见闻知，昆虚四河承。圣作规矩至，大圜匪阶升。小臣悼生晚，邈不沾化成。仰揆翰墨志，肃见羲黄情。愿作变化鸟，赞佛以音声。喻侯永宝此，流庆将云仍。
为章行严题旧馆坛碑·其一
作者：沈曾植
朝代：清
体裁：七言绝句

湘舟皴剥勒苔花，却造邻苏笔力加。参取吴兴儿骨峭，入山帖尚在文家。
为章行严题旧馆坛碑·其三
作者：沈曾植
朝代：清
体裁：七言绝句

朱阳馆閟药炉烟，却是桓生解脱先。回向许家修旧谱，黄庭经降是何年。
为章行严题旧馆坛碑·其二
作者：沈曾植
朝代：清
体裁：七言绝句

今庚申溯昔庚申，六十年来几目存。还向劫馀翻宝墨，何王空有可重论。
为部畇题曾文正公尺赎
作者：沈曾植
朝代：清
体裁：五言律诗

老去犹龙传，思归海道心。周行何感激，楚望极萧森。世变今哀郢，民劳祝有林。葛侯重降否，遗墨怆悲吟。
为部畇题李文忠彭刚直两公尺牍
作者：沈曾植
朝代：清
体裁：七言绝句

当年免胄见真龙，江汉洸洸楚大风。我与使君无二相，可怜三户对南公。
乙卯五月重至西湖口号
作者：沈曾植
朝代：清

来趁西湖五月凉，凭阑尽日醉湖光。圣因寺古佛无语，一杵残钟摇夕阳。聚散由知有定缘，故人重见各凄然。观河莫话波斯面，已隔风轮五百年。苎萝人作拂菻妆，为借昙云掩泪光。解道夜山元胜昼，不须懞懂怪襄阳。老人济胜已无具，客子登楼还有情。寄语葛仙休怅望，骑牛或恐有来生。
乙卯五月重至西湖口号·其一
作者：沈曾植
朝代：清
体裁：七言绝句

来趁西湖五月凉，凭阑尽日醉湖光。圣因寺古佛无语，一杵残钟摇夕阳。
乙卯五月重至西湖口号·其三
作者：沈曾植
朝代：清

苎萝人作拂菻妆，为借昙云掩泪光。解道夜山元胜昼，不须懞懂怪襄阳。
乙卯五月重至西湖口号·其三
作者：沈曾植
朝代：清
体裁：七言绝句

苧萝人作拂菻妆，为借昙云掩泪光。解道夜山元胜昼，不须懵懂怪襄阳。
乙卯五月重至西湖口号·其二
作者：沈曾植
朝代：清
体裁：七言绝句

聚散由知有定缘，故人重见各凄然。观河莫话波斯面，已隔风轮五百年。
乙卯五月重至西湖口号·其四
作者：沈曾植
朝代：清

老人济胜已无具，客子登楼还有情。寄语葛仙休怅望，骑牛或恐有来生。
乙卯五月重至西湖口号·其四
作者：沈曾植
朝代：清
体裁：七言绝句

老翁济胜已无具，客子登楼还有情。寄语葛仙休怅望，骑牛或恐有来生。
乙卯元日
作者：沈曾植
朝代：清
体裁：七言律诗

磥硌苍龙七宿回，王周视祲一登台。贞符已见威香草，道助宁无照世杯。笛里屈平归国乐，书生彊华奉符来。天心复处终相见，祇是衰年胏疾催。
九日宽仲过谈言约倦知翁与病山偕来两君皆往半淞园矣越日翁以登高诗见示依韵奉和
作者：沈曾植
朝代：清
体裁：古风

日月双转轮，驶影不容顾。形随现在尽，心有未来遇。佳节嘉重阳，壶觞吟啸屡。故人忽异世，臣质失元素。溅泪菊花前，昔游难遽数。季重御辨来，得句忽忘去。方平适何许，入林翔禹步。怀哉倦知翁，诗情郁猊怒。荒寻匪诺责，远游有胜具。一夕传笺来，骚坛责公据。刚肠乘驶笔，渴骥不可御。远望极悲风，楚风集韦跗。万象堕浑沌，十洲尽薶雾。民其为枭腹，鬼亦泣逑布。黄土再抟人，皮亡毛孰附。频年学喑哑，我舌已非故。触事一欷欤，暮年拙词赋。萸酒味犹辛，栗糕埃不污。芒然辟恶意，敢冀夔魖寤。林籁叶方凋，云阴日几暮。大冬促闭塞，逝水不停驻。为报列仙儒，嗟嗞刹那句。
九日惠中旅馆登高超社十九集和樊山韵
作者：沈曾植
朝代：清
体裁：古风

秋卉叶光红玫瑰，晚稻实于早稻㷇。梧桐自凋菊自芳，拒霜特艳芙蓉腮。天公于物何厚薄，菀枯得气殊根荄。月管葭飞无射灰，剥上硕果忧慛慛。远望当归歌当泣，江寒强复临高台。龙蛇起陆鹰祭鸟，好怀那得从容开。沈翁垂头如老鹳，暮愁荡荡弥埏垓。樊翁气若晨鸣雷，兵家意气仙家才。人间秽净亦何有，排云自见金银台。置身久居长命国，养气常为不嗄孩。重阳江楼跻崔巍，说字糕为刘郎咍。恨无承平台阁分，数典小宋奚难哉。昨朝涷雨风蓑蓑，臧孙圣偶忘簦籉。疾行居然穿雨外，雨师妾避商羊猜。此老身轻争鸟过，那不缚屩淩天台，那不应身为万回。那不飞腾鹿卢蹻，步自东极至于西极，坐看尸虫人鲊天煤炱。溺人必笑且有问，沈翁大愚诚钝儓。樊翁一笑不知许，衔袖磊磊珠百琲。有口且为邹衍谈，有酒须尽刘伶杯。有花可插句可觅，乐天梦得随摩捼。二鸟南北海，三鸟昆阆隈。起与秋虫竞鸣聒，倦同鵺雉眠毰毸。福祸倚伏冥有数，哀乐何知非乐哀。苍然暝色出门去，痴翁一卷携得今夜诗山材。
九日病室酬泊园
作者：沈曾植
朝代：清
体裁：七言律诗

老更徘徊惜岁华，山中甲子记山家。牛山泪与前人尽，彭泽名因短世嘉。秋老丝娘无剩络，士归月灶瘗馀砂。小窗跘跨成坚坐，老树枯藤噪晚鸦。
九日至武昌示苏盦
作者：沈曾植
朝代：清
体裁：七言律诗

霅然凉雨洒征衣，西望江楼趁鹤飞。捃拾落英酬楚谒，�除行李避同讥。田园计拙垂垂老，舟楫身从泛泛归。长路定知何日尽，徂年真觉昔人非。
九日至武昌示苏盦
作者：沈曾植
朝代：清
体裁：七言律诗

霅然凉雨洒征衣，西望江楼趁鹤飞。捃拾落英酬楚谒，𡞞除行李避同讥。田园计拙垂垂老，舟楫身从泛泛归。长路定知何日尽，徂年真觉昔人非。
九日诒书招集云起楼登高超社第十集以简斋词起句·其一
作者：沈曾植
朝代：清
体裁：七言律诗

九日登高有故常，更无风雨助悲凉。蜃灰檐宇凝虚白，虬干松杉兀老苍。游客总成新笑貌，名园重集旧冠裳。元龙百尺今何世，旅雁一声天又霜。
九日诒书招集云起楼登高超社第十集以简斋词起句·其二
作者：沈曾植
朝代：清
体裁：七言律诗

九日登高有故常，不知何处是家乡。亲朋长作抟沙聚，诗律不随名例亡。天地间留今日病，茱萸枝插古时香。市楼散诞从敧帽，步挽归来已夕阳。
九日诒书招集云起楼登高超社第十集以简斋词起句病山幼蘅偕过寓斋病山出示和若海近作即用其韵赋赠二君·其一
作者：沈曾植
朝代：清
体裁：七言律诗

万里西风日乍曛，煎茶相遇尽殷勤。衣冠伟度如商皓，箫鼓乡心祝廪君。避暑录应□燕语，卜居身已狎鸥群。东川鹃拜归何日，望望昭陵柏路云。
九日赋登高诗呈倦知同年恕其不及仍加奖借真异数也
作者：沈曾植
朝代：清
体裁：七言律诗

呼吸真疑帝座通，云将雀跃拊鸿濛。七重网彻浮黎上，五色云飞太白东。定愿不摇罡劫后，大圜难问混茫中。三年杜口三重九，此日何期一笑同。
书一山册子·其一
作者：沈曾植
朝代：清
体裁：五言律诗

华亭吾故县，未肯仞流人。劫后山河在，歌边尔汝新。野留渔父簄，潮应月娥轮。怅望都台浦，谁家旧钓纶。
书一山册子·其三
作者：沈曾植
朝代：清
体裁：五言律诗

东父歌谁解，南公谶不忘。药成言月兔，箭劲射天狼。仙奉三元箓，秋高万马霜。金神图画在，羽猎肃翱翔。
书一山册子·其二
作者：沈曾植
朝代：清
体裁：五言律诗

客子愁观海，渔郎旧避秦。当头圆月近，至日宪书陈。梦录须元老，仙缘负季真。锄头休放下，长奉洞山臣。
书周东村栈道图文道希题诗后·其一
作者：沈曾植
朝代：清
体裁：七言绝句

壮游梦幻题桥日，老罢悲怀伏枥身。画图着眼山川在，吾犹昔人非昔人。
书周东村栈道图文道希题诗后·其二
作者：沈曾植
朝代：清
体裁：七言绝句

江水东流更不西，柴关紫柏夜禽啼。赤松采药行安向，期我丹霞万仞梯。
书扇赠杨惺吾
作者：沈曾植
朝代：清
体裁：古风

海王村里杨风子，电眼人间三十年。经文校见孔陆上，笔势自喜颜欧前。汉阴乐岁可为圃，阳五有人疑古贤。霜朝煮茗说奇字，匹如枯衲参婆禅。
乳床行
作者：沈曾植
朝代：清
体裁：古风

乳床作膏进玄酒，七月云罗鲤鳞皱。东家来往复西家，唤客野店桑秧茶。老翁倚门嗫嚅语，儿子强梁虎初乳。了知格磔意难通，还恐瞑眩病相注。椎牛炙羊天燄赤，至竟舌端无味识。一喷一醒瞪相看，三捉三休曾何力。庸儒家在虾菜湾，老矣欲刺庳篷船。秋风岁岁思张翰，常向东华望故山。
二十八夜月
作者：沈曾植
朝代：清
体裁：七言律诗

鉴帷残月如初月，欹枕新年入旧年。泥日定中知未远，御风天外竟谁先。鸱鸣或有吓庄叟，马胜安能悟目连。归思浩随云海迥，茗花涌现宝珠圆。
二十日超社第十三集西岩老人招集桃源饮酒楼楼主胡鼎臣参议文忠公子陶文毅公外孙也席间盘盂皆有印心书屋款识分韵得陶字
作者：沈曾植
朝代：清
体裁：古风

玉衡星精散为桃，本生盖在燕齐郊。齐人安期羡门高，造作迂言周秦交。东北桃都枝椮椮，千载一实非榹楙。神山迥绝云海涛，不与人世通嬉遨，以谪秦政锄其骄。桃之象声谐若逃，渊明感此心忉忉。武陵源潜周倪旄，渔父事在灵均骚。寓言有因境有遭，秽土曷日忘灵皋。安定故侯自出陶，市隐冥冥惜凤毛。西岩老渔钩不挠，昔钓东溟失巨鳌。朅来有手惟持螯，以酒合欢诗作招。嘉宾嘉鱼嘉淳熬，集蓼且作桃虫豪。酒行指视盘盂匋，印心诗画奎章褒。昔文毅公道光朝，经国大计盐河漕。周原诹度吁贤劳，所至斋榜濡题毫。石何所在山㟹嶆，心印冰玉传持操。摩挲瑑鄂完坚牢，夷朱那不思夔咎。樊园周园诗屡缫，胡楼复此披霜袍。嗟今花林谁播鼗，景繁石室丛狙猱。奇踪神界閟不慆，衣裳俎豆怜吾曹。桃花作饭脂作醪，此中饮食还招邀。谁云河广狭容刀，谁云仙远醒餔糟。吾其逝乎轻风翱，言从若士追灵敖，两公神听言嚣嚣。
云仙引·赋樱花
作者：沈曾植
朝代：清
体裁：词

朱晕唇含，丹华的注，春风绝代东施。娇倚醉，艳倾脂。鬓云海天照影，独立倾城娇总持。饶李秾芳，比桃斗色，露浥风迟。红妆休妒棠姿。还误认、樱桃留郑时。错莫春心，交加日影，闹煞蜂儿。香国同根，花王共命，相倚名园交让宜。待修芳谱，旧家须记，西府仙枝。
云仙引·赋樱花
作者：沈曾植
朝代：清

朱晕唇含，丹华的注，春风绝代东施。娇倚醉，艳倾脂。鬘云海天照影，独立倾城娇总持。饶李秾芳，比桃斗色，露浥风迟。红妆休妒棠姿。还误认樱桃留郑时。错莫春心，交加日影，闹煞蜂儿。香国同根，花王共命，相倚名园交让宜。待修芳谱，旧家须记，西府仙枝。
云栖道中
作者：沈曾植
朝代：清
体裁：五言律诗

从来嗟蜀道，到此忆蚕丛。径狭山环带，岩深壑卧龙。圈行成直上，安步已腾空。下视三天竺，卑卑凡界中。
云自在盦双寿诗·其一
作者：沈曾植
朝代：清
体裁：七言律诗

病后翻看视听强，定知树老耐风霜。向来任昉称经笥，况是曹家有石仓。老去逍遥无住叟，里居邻接遂初堂。中朝旧事徵韦柳，未要遗山作比量。
云自在盦双寿诗·其二
作者：沈曾植
朝代：清
体裁：七言律诗

诸郎兰玉挺英英，延寿仙词奏望瀛。法界观成云自在，天身双照月光明。藕香六月齐眉庆，萧洞全家遁世情。不用薰修兼服饵，长恩护念得长生。
云起
作者：沈曾植
朝代：清
体裁：七言律诗

云起彷徨东或西，楼居高蹑碧城梯。书家笔势观鹅项，道士玄风识马蹄。天地间留生意在，虚空藏与大圜齐。春枝次第回新绿，晓圃经行暂杖藜。
云门偕子勤过谈归后贻诗次答
作者：沈曾植
朝代：清
体裁：七言律诗

午爱微阴宵爱晴，幽求一室泬寥情。诗怀淡欲味无味，物态静观生不生。诸天自耽他化乐，客舍借署吾亭铭。道人心事不波水，坐观云涛翻海鲸。
云门和越老金危危诗韵至六叠越老复出两章渔笙编修亦叠五首植辄复效作·其一
作者：沈曾植
朝代：清
体裁：七言律诗

候神不假海中占，媚灶俎供未下盐。降入兆身青锦帔，书成釐祝绿章签。诸天宝为迦樊下，布地金随长者添。便乞大裘营广厦，遍将世界入华严。
云门和越老金危危诗韵至六叠越老复出两章渔笙编修亦叠五首植辄复效作·其三
作者：沈曾植
朝代：清
体裁：七言律诗

写韵楼中韵字占，固应拘窒谢咸盐。双钩玉札回丁尾，一卷金荃入戊签。练思倘逢如愿降，馈贫不藉宝丹添。一斑已见王阳术，安用淮南毕法严。
云门和越老金危危诗韵至六叠越老复出两章渔笙编修亦叠五首植辄复效作·其二
作者：沈曾植
朝代：清
体裁：七言律诗

兰子从来有口占，廪君赋米水神盐。洿邪侈甚田更祝，故实羌无正一签。定满平须排日受，度金仓为握筹添。丛前径借神三日，卜肆何劳问蜀严。
云门和越老金危危诗韵至六叠越老复出两章渔笙编修亦叠五首植辄复效作·其五
作者：沈曾植
朝代：清
体裁：七言律诗

兵符久罢聿斯占，戎落还歌突厥盐。仙吏飞凫云起履，大豪束手指排签。身为谷父千仓布，岁在金穰五裤添。知有回施无等愿，残山剩水与庄严。
云门和越老金危危诗韵至六叠越老复出两章渔笙编修亦叠五首植辄复效作·其六
作者：沈曾植
朝代：清
体裁：七言律诗

萧然人海客星占，饱饭长年耗豉盐。脉望化犹餐茧纸，长恩祭与守芸签。平生天市三垣隔，岂有钱神一饷添。七宝诸花随念具，净因终与祝香严。
云门和越老金危危诗韵至六叠越老复出两章渔笙编修亦叠五首植辄复效作·其四
作者：沈曾植
朝代：清
体裁：七言律诗

封轺已动鸟情占，倚马重题昔昔盐。云起岳中祠博石，花开陌上送邮签。早知帝女风先静，岂待金神福与添。邺令声名千里肃，正愁乡坐避威严。
五月十一日重过小姑山
作者：沈曾植
朝代：清
体裁：七言律诗

城中始教尊天鬼，善贾多财炫报祈。山海荒冥多帝女，乐歌肸蚃动灵旗。江为罗带当风去，月印妆娥揽镜归。蹴踏閒情凭壮语，彭郎真解小姑围。
井谷夜观
作者：沈曾植
朝代：清
体裁：七言律诗

坐井观天不自量，窅然身世闇门藏。三星一月成心印，四供双身发智光。直向坤乾觇变复，部居甲子应时方。峨峨天极环中在，亲见群仙鸾凤翔。
井谷山房夜坐
作者：沈曾植
朝代：清
体裁：七言律诗

不能晨夜复如何，卧即惺惺坐欠呵。落月照梁常在影，清江入海不还波。有楼且可听羌笛，无字谁能辨鲁戈。鼠穴牛车镇常见，乐家论与诤疑讹。
亡友马季立孝廉挽诗
作者：沈曾植
朝代：清
体裁：五言排律

故旧随流水，山川黯夕阳。儒风于世尽，经苑喟云亡。懿子姱修业，翩来讲肆翔。高斋凭楚望，篇论警梁亡。大义甄刘贾，前闻综赵汪。情能综五例，询或逮三商。荀况居齐久，颜先悯楚伤。飘零仍祭酒，孤愤郁中肠。一纸传邮速，千言疾谬刚。白头逢异俗，素愿诉同方。岂意晨星散，俄然宿草长。赴来邻笛断，哭罢寝门凉。庾令江楼换，文翁石室荒。虫沙时共化，麟角学谁昌。纪叟聋焉在，曹褒视益茫。悲来偕《五噫》，怨极怼双王。浑沌无愚智，乾坤积痏疮。一哀回白日，来世更何彰。
人日
作者：沈曾植
朝代：清
体裁：七言律诗

人日题诗寄阿谁，西江北斗草堂辞。客居不唾青城地，短褐犹残紫凤丝。淰淰寒云轻冠岫，泠泠曲笕细通池。老夫不出蓬蒿长，剩箸虚庭雀啅枝。
仁先游西湖归以龙井水一瓻见饷赋谢此题樊山已出两章余未能尽继也
作者：沈曾植
朝代：清
体裁：古风

西施本是臣里女，我与西湖久暌阻。半生长作越流人，辜负澹妆浓抹妩。狗儿年归勇探陟，遍蹋冷泉亭畔路。张家祠楼十日留，看尽重湖雪月雨。当时奢愿游五岳，蹋破芒鞋返胥宇。稽留山下挂瓢人，许我烂柯偕赌墅。岂知乾坤一反覆，孰两东门遽如许。有眼忍见林希碑，有足谁蹠相柳土。年年谷雨荐新茶，空说石泉槐火煮。陈无已自山中来，贻我龙泓白牛乳。山里依然竹笕清，世上谁知蓼虫苦。松炉匏尊聊一举，藜藿肠鸣甘尔汝。老夫啽呓故难醒，五碗通灵空计数。樊侯示我列仙诗，我自幽篁山鬼处。倘骑赤豹从文狸，梦见冬青不凋树。
仁先自杭归贻龙井泉一瓶
作者：沈曾植
朝代：清

西施本是臣里女，我与西湖久睽阻。半生长作越流人，想见澹妆浓抹妩。狗儿年冬勇探陟，始踏冷泉泉畔路。张家祠楼十日留，看尽重湖雪月雨。当时奢愿游五岳，踏破芒鞋返胥宇。稽留山下挂瓢人，许我烂柯偕赌墅。岂知乾坤一反覆，孰两东门遽如许。有眼忍见林希碑，有足谁蹠相柳土。年年谷雨荐新茶，空说石泉槐火煮。陈无已自山中来，贻我龙泓白牛乳。山里依然竹笕清，世上谁知蓼虫苦。松垆匏尊聊一举，藜藿肠鸣甘尔汝。老夫啽呓故难醒，五碗通灵空计数。樊侯示我列仙诗，我自幽篁山鬼处。傥骑赤豹从文狸，梦见冬青不凋树。
代内子上澹浛夫人
作者：沈曾植
朝代：清
体裁：七言律诗

团圞庞母话方停，稽首夫人南岳庭。身世偶然逢霁月，心光相望照明星。频更坏相疏欢绪，诠却痴符慰暮龄。重与儿曹添琐语，诗翁相惜两惺惺。
代内子题照送赵氏妹归皖·其一
作者：沈曾植
朝代：清
体裁：五言律诗

午君余季妹，今亦鬓添丝。秋树兼萧瑟，衰年重别离。征衣寒早绽，幻镜影同窥。预约春帆到，清明上墓时。
代内子题照送赵氏妹归皖·其二
作者：沈曾植
朝代：清
体裁：五言律诗

漏永谈方续，眠迟日已生。相看同甲后，不改幼仪情。梦去常依母，禅参一契兄。期君无量寿，念念应同声。
以御窑云叶瓶赠节公媵以诗
作者：沈曾植
朝代：清
体裁：古风

万物掉天运，颉颃无定姿。御窑二百年，薪火靡停施。燕市忽腾踊，贵人竞盱睢。轩然驾珠玉，顿尔淩官柴。研研康雍辨，谫谫款模稽。器或璺茅差，估犹百千随。奸民内府盗，夷市囊橐资。海上万金瓶，桓东厉魂啼。物妖志五行，兹沴谁当推。吾侪偶染指，所得良残畸。式莫审年郎，青况论苏回。去国两飘萧，闵生一嗟咨。龙焙元丰春，鼓棬天宝思。彼物琐且颐，托贵承平遗。哀我苌楚民，贱不五羖皮。
以新刻江西诗派二家集呈止相用枝字韵
作者：沈曾植
朝代：清
体裁：七言律诗

斜上旁行谱几枝，当年门户诤期期。东莱家法传元祐，南渡诗林此导师。昆体善知初祖意，江湖终胜四灵诗。野人芹美平生味，请侑先生艺苑卮。
以缪篆分韵赠社耆
作者：沈曾植
朝代：清
体裁：七言绝句

平生政尔无长物，篆刻何曾累壮夫。乞与君家助悠谬，从心白白与朱朱。
以诗代简寄答余尧衢提刑
作者：沈曾植
朝代：清
体裁：古风

散人心如木儿悫，万事瞢腾一睡足。梦中无恙旧山河，时有故人来不速。飞下郇公五朵云，犹是官仪押文牍。十年影事心情在，百变人间劫波促。却从今日话当年，有似悲魂闻皋复。与公共饮西江水，荡荡高城带滕阁。吏冰民镜屡丰年，谓继韦王迪前躅。岂知一夕祅祠火，折我埋轮使君轴。直道长留世语传，去官尚有清风肃。还家无恙白华身，自喜莱衣遂初服。洞庭水与藉柯殷，通梦几年两南岳。挂冠神武我何心，知有神交识衷曲。迩来文武道终尽，海水群飞蛇起陆。共言桑梓化龙荒，社树神丛同一哭。先生尚有花源住，辟地春深叱黄犊。颇闻诗有斜川兴，或者骚为左徒续。澧兰沅芷问何如，三户宁非昭景族。清湘上接浯溪水，聱叟大碑在岩麓。洗兵岂必无天汉，捧日犹当拂若木。雪野千塍玉龙甲，童谣八字黄牛腹。矢诗诗思发花前，大斗新春须一覆。
以钱舜举画傅岩图寄寿节厂媵以五言
作者：沈曾植
朝代：清
体裁：古风

天道迩非远，民心肃在兹。孰能荓不逮，恭默明王思。龙见閟渊雷，经纶玩占知。永惟商赉梦，典学三篇辞。和众惟盐梅，济艰舟楫施。有备患不慆，虑善动厥时。相彼惟肖笔，毣焉良弼姿。保乂在平格，元公言介徽。愿以古文说，侑彼介眉卮。夫子楙一德，大糦承方宜。
仿玉溪体二首·其一
作者：沈曾植
朝代：清
体裁：七言律诗

玉检金泥洞窈冥，东封台观閟龙兴。神仙云气迎徐福，正一经签在道陵。晓约尘波禳妒女，夜持灰劫问胡僧。支机会自天孙得，莫道明河挽不能。
仿玉溪体二首·其二
作者：沈曾植
朝代：清
体裁：七言律诗

青鸟传言乍有无，朝元一气羾清都。由来北烛仙人仗，可要东陵圣母符。密意袖中诒玉玦，神方墨外洒金壶。还丹八转华如雪，快遣丁神启药炉。
仿衣云阁体
作者：沈曾植
朝代：清
体裁：五言律诗

掠剩为神使，寻香入鬼涂。我春来夙昔，世语一呜呼。厚地埋忧剧，悲歌送老须。祇应成兀坐，相对两无姑。
伏日杂诗简叔言静安·其一
作者：沈曾植
朝代：清
体裁：五言律诗

伏伏今年雨，湫湫后夜凉。芸生三有业，缺月一分光。象意籀重识，虫生幻未央。微风蘋末起，平旦更商量。
伏日杂诗简叔言静安·其三
作者：沈曾植
朝代：清
体裁：五言律诗

寂寞王居士，江乡乐考槃。论宜资圣證，道不变贞观。沤鸟忘机喻，鹪枝适性安。善来寻蒋径，何处有田盘。
伏日杂诗简叔言静安·其二
作者：沈曾植
朝代：清
体裁：五言律诗

天河低案户，星气烂如银。巧拙时难定，婵媛夕有亲。福缘祈上将，绮语属词人。中夜危楼影，披云望北辰。
伏日杂诗简叔言静安·其四
作者：沈曾植
朝代：清
体裁：五言律诗

远书兼旧事，理尽独情悲。著蔡言终验，筠心贯不移。药炉修病行，讲树立枯枝。万里罗含宅，弥襟太息时。
伦叔将归皖偕月霞上人石芝居士摄影为别媵诗寄怀
作者：沈曾植
朝代：清
体裁：七言律诗

送客眇然三笑会，披图还作四公看。长留阳燄光音在，各有鲵桓止水蟠。转毂光阴催腊鼓，高楼日月弄僚丸。老怀更寄巡檐思，千里梅花共岁寒。
伯严诸君探梅邓尉归庸庵尚书觞诸花近楼唱诗竟日
作者：沈曾植
朝代：清
体裁：古风

花朝未见花消息，正月繁霜隐忧剧。路人相语江水清，父老悲思王泽竭。踏窠菜根烂无种，焦麦黄黄在阡陌。园隅瘦梅寒彻骨，有似残黎面生墨。诸公看花乃豪甚，今日适吴昔来越。强将奢愿恼天公，邀勒邓林贡香雪。轻舟迅掠湖光去，诗思隽与春水发。范笏韩碑助游迹，顺阳香影敢藏匿。散原先生闭关客，折简招来急如律。道紧篇章累百首，明丽晴光足三日。归来竞病诩曹家，还道军书十为一。袖中携得寒山钟，钟声横与春潮东。海日楼晚小叩摐，花近楼午大鸣镛。掎危蹈险镌虚空，壮夫非壮宜雕虫。春来百感煎心胸，系念一字为痴侗。一字难将神官懜，一字贫且书橱空。若阿字观真言宗，一相兼存空假中。忽然晷晻蒙气蒙，华灯吐燄如长虹。尚书期为留孟公，投辖力挽飙轮风。琉璃钟倾琥珀浓，行王母筹筹跃筒，举觞且醉栽花农。
佐明先生寄示钟麓造林场与诸公唱和诸作徵题漫赋长句
作者：沈曾植
朝代：清
体裁：七言律诗

长把山中种树书，山家清供足无馀。谁知广泽丰原外，正有松舟桧楫储。鲁国桑麻应自殖，新亭风景感今殊。漆园吏有讴吟暇，濠上何如更问渔。
何诗叟见过足疾未能报谒短章道歉·其一
作者：沈曾植
朝代：清
体裁：七言律诗

僮隶欣传稚子趋，老人星过野人庐。梦中未反庄周蝶，道上争看果老驴。新岁定知沾寿喜，长年何敢枉巾车。祇惭论齿应兄事，蹩躠登堂愿尚徐。
何诗叟见过足疾未能报谒短章道歉·其二
作者：沈曾植
朝代：清
体裁：七言律诗

病榻沈绵劫浊长，漫漫寒夜未渠央。鹍鸡一唱初阳复，尺蠖三冬卦气藏。月没星稀宵耿耿，潮平风定海苍苍。僧繇画壁王湾句，写我危楼十载望。
何诗孙观察挽诗·其一
作者：沈曾植
朝代：清
体裁：七言律诗

眇然人物峤南孤，演数翻为九一吁。诗本家风承祖记，画留粉本付儿摹。当年门籍中台妙，晚岁游踪海客俱。凭仗画家传史笔，荆关元是逸民徒。
何诗孙观察挽诗·其二
作者：沈曾植
朝代：清
体裁：七言律诗

摩利支天发晓红，曦轮直为破鸿濛。一言契会重光外，万象昭苏尺幅中。画里为招丁表鹤，夜深还贯米船虹。悲翁岁岁悲难遣，重为丹青痛郑公。
俞幼莱藏常熟师冬山画卷
作者：沈曾植
朝代：清
体裁：古风

悲云䨴玄空，披卷凛寒色。九州万古心，墨澹不容积。平林远更疏，高柯劲无折。原野迥萧条，岁穷绝人迹。横流遂沈陆，集霰先知雪。坐想海禺秋，幅巾黯斜日。觥觥列星气，经纬有馀赜。雠喜定何人，寂寞田生膝。千秋武乡集，傥有承祚述。俞侯我曹长，往事肝肠热。头白两遗民，临风寄歍咽。
候车联句
作者：沈曾植
朝代：清
体裁：古风

会合良所欣，曰归无乃遽。饤盘愧鲜薄，高论接弘恕。何肉戒心善，苏禅市心取。饥将转肠苋，呞作嚃羹絮。俊快得未曾，名品乃不具。还舍就段食，学佛在补处。忽念同事摄，釐然七识住。疑年算汉腊，入山想秦驻。一幅灵武图，七言录公句。昧思吉事祥，仰觊灵威助。春物天日晶，寒咨水官去。裘狐顿增气，檐雀亦振羽。古服怵衢嗤，羸躯甘病疰。楼晴纵遥目，车骤送逸步。缩地捷而神，梦天耿无语。前期指堤柳，后晤眄庭树。眷然二雅淹，宁无一宿顾。
倚楼
作者：沈曾植
朝代：清
体裁：七言律诗

海霞烘晚瘴云黄，迥倚重楼瞩大荒。诗就右军颠不害，谈穷昭略瘦何狂。丛祠鬼岂皆青骨，秘诀仙犹靳玉浆。画地视天都漫漫，起招残菊展重阳。
倚装答石遗杂言·其一
作者：沈曾植
朝代：清
体裁：古风

我自寻故心，君宁触今抱。今昔不同时，语言安得了。
倚装答石遗杂言·其七
作者：沈曾植
朝代：清
体裁：古风

思是无明思，怒亦无明怒。身到鹫峰头，那不解佛语。夕阳闸西去。
倚装答石遗杂言·其三
作者：沈曾植
朝代：清
体裁：古风

痴人勿共语，死虎勿�食。痴人有鬼中，虎睛作虎魄。
倚装答石遗杂言·其三
作者：沈曾植
朝代：清
体裁：古风

痴人勿共语，死虎勿𠴲食。痴人有鬼中，虎睛作虎魄。
倚装答石遗杂言·其二
作者：沈曾植
朝代：清
体裁：古风

嗜好与俗殊酸咸。宁歌文康子，不听突厥盐。
倚装答石遗杂言·其五
作者：沈曾植
朝代：清
体裁：古风

室无盈馀，妇姑勃溪。日暮途远，行人东西。歌哭何为。
倚装答石遗杂言·其六
作者：沈曾植
朝代：清
体裁：古风

我颊乃无髯，君身长不短。谁任作参簿，将无五花爨。
倚装答石遗杂言·其四
作者：沈曾植
朝代：清
体裁：古风

大陵积尸气，侬是陈死人。胜我乃不武，祠我天欢忻。
倦知以五酬四才字韵遂至十六叠余仅十四叠耳勉答六章以满廿数·其一
作者：沈曾植
朝代：清
体裁：七言律诗

薄技真惭袜线才，浅肠岂敌叵罗杯。君从太尉阴平出，我已谯周表草催。七步行过嫌足捷，数茎撚断报须灾。睡乡司马殷勤督，那不元神返舍来。
倦知以五酬四才字韵遂至十六叠余仅十四叠耳勉答六章以满廿数·其三
作者：沈曾植
朝代：清
体裁：七言律诗

广寒宫里列仙才，此夕重斟潋滟杯。十六夜刚圆相足，四三禅有喜心催。言妖浪说黄当立，像法须知白息灾。庭下一方池水净，真容梦见影娥来。
倦知以五酬四才字韵遂至十六叠余仅十四叠耳勉答六章以满廿数·其二
作者：沈曾植
朝代：清
体裁：七言律诗

信有骚坛飞将才，快斟贺捷上行杯。云霞涌见翔鸾集，风火生兼快鹘催。露下天高人已定，窗明几净砚无灾。也知禅法无多子，且为先生转语来。
倦知以五酬四才字韵遂至十六叠余仅十四叠耳勉答六章以满廿数·其五
作者：沈曾植
朝代：清
体裁：七言律诗

壮心底复鸣雄剑，失计谁当撞玉杯。寻约定知吴发短，神锥会待祖椎催。越人预计三年艾，郑灶多言四国灾。我自毗耶长杜口，昔人占事已知来。
倦知以五酬四才字韵遂至十六叠余仅十四叠耳勉答六章以满廿数·其六
作者：沈曾植
朝代：清
体裁：七言律诗

绝代王郎抑塞才，梦中常饮月支杯。深山大泽行吟远，封豕长蛇变相催。楚宝馀光留旧史，岳云潜气澹沈灾。滔滔南纪江流在，更著青鞋布袜来。
倦知以五酬四才字韵遂至十六叠余仅十四叠耳勉答六章以满廿数·其四
作者：沈曾植
朝代：清
体裁：七言律诗

依然宿鸟潜虬意，想见夔州独酌杯。十七月犹馀兴在，万千愁与绪风催。危楼中夜江山静，往事诸公忌讳灾。老向巴人重太息，心依七祖会归来。
倦知同年和才字韵诗成师以出大有晨压晋军之势塞井夷灶复成四章·其一
作者：沈曾植
朝代：清
体裁：七言律诗

天地苍茫老不才，螟蛉未化二豪杯。移山无意神相助，游岱翻嫌鬼不催。菩萨愿深宜历劫，众生福过竟生灾。春秋冬夏都非我，柱史沈吟昧一来。
倦知同年和才字韵诗成师以出大有晨压晋军之势塞井夷灶复成四章·其三
作者：沈曾植
朝代：清
体裁：七言律诗

吹箨何曾饶散才，啜醨直为惜残杯。百身漫冀贤豪赎，九转何迟大耋催。蝥匿竹梢张暗网，蚁争槐国有奇灾。大梁西陆鹑张翼，会是天河洗甲来。
倦知同年和才字韵诗成师以出大有晨压晋军之势塞井夷灶复成四章·其二
作者：沈曾植
朝代：清
体裁：七言律诗

岂有悲秋九辩才，也无白堕三年杯。四五百回圆却算，诗书酒伴去相催。外篇自署徐无鬼，密部不逢天息灾。夜半寂然神我见，鼻端白处去还来。
倦知同年和才字韵诗成师以出大有晨压晋军之势塞井夷灶复成四章·其四
作者：沈曾植
朝代：清
体裁：七言律诗

冥将诚愿祝真才，浩浩江河度一杯。飞伏辰占机有兆，雌雄图启数相催。五残气尽无馀变，七曜星从助攘灾。贞疾可怜恒不死，天教留见赤龙来。
倦知老人写示和花近楼韵诗悲壮苍凉虽强自遏抑不能掩也仆逃禅虽久积习难忘所谓人言愁我亦欲愁者复重四章不堪为外人道·其一
作者：沈曾植
朝代：清
体裁：七言律诗

诗社重开一再三，朽生还借韵筹探。千生不眯春明梦，四句都离梵室谈。衰晚诗情花石戍，苍凉悲愿宝华龛。此生自断无馀念，踯躅终怜北斗南。
倦知老人写示和花近楼韵诗悲壮苍凉虽强自遏抑不能掩也仆逃禅虽久积习难忘所谓人言愁我亦欲愁者复重四章不堪为外人道·其三
作者：沈曾植
朝代：清
体裁：七言律诗

公案岂堪重举似，当年攘臂一支离。沈冤兵解飞凫舄，清颂江干堕泪碑。日下江湖长太息，椟中龟玉已潜移。伯劳远徙鱼羊壮，阿得脂歌缓急谁。
倦知老人写示和花近楼韵诗悲壮苍凉虽强自遏抑不能掩也仆逃禅虽久积习难忘所谓人言愁我亦欲愁者复重四章不堪为外人道·其二
作者：沈曾植
朝代：清
体裁：七言律诗

薏苦莲甘有定因，婵媛多谢戒申申。萧然漏尽钟鸣夜，岂是尊王复古人。方寸讵能平五岳，泥洹终不灭三身。横流直悔抽身早，无地埋轮作斗臣。
倦知老人写示和花近楼韵诗悲壮苍凉虽强自遏抑不能掩也仆逃禅虽久积习难忘所谓人言愁我亦欲愁者复重四章不堪为外人道·其四
作者：沈曾植
朝代：清
体裁：七言律诗

语鸟流离灵鹊乾，十年心影慹悲欢。吴头楚尾生何赖，弱草轻尘寄亦难。江作青罗萦八桂，金生黑水拥三韩。馀霞不散馀音袅，且放尊前现在看。
倦翁与庸庵各写示龙华看桃花诗有若骄我者然率然奉酬用庸庵韵
作者：沈曾植
朝代：清
体裁：七言律诗

钟鸣漏尽夜犹赊，浪迹江郊几岁华。书校三馀犹扫叶，诗来一笑似拈花。回舟陶令迷溪路，弄影舒王照水涯。我自桃花庵主对，画情閒试玉鸦叉。
倦翁写示新秋喜雨诗依韵奉和
作者：沈曾植
朝代：清
体裁：七言律诗

八尺龙须在眼前，婴童诗感乍凉天。已安心竟无生忍，姑妄听之益寿延。诗句笑来师郑五，瓜庐随地作焦先。新来佛法无多子，祇道丹霞是木棉。
倦翁垂和支字韵再叠一首
作者：沈曾植
朝代：清
体裁：五言律诗

尽着忧成痗，难将妄塞悲。褐毡寒自拥，山枕嗽难支。旷意衡前古，长怀折短期。邹阳俄怛化，燕语几何时。
倦翁游惠山归贻水一瓻并示与诸公唱和新篇敬和·其一
作者：沈曾植
朝代：清
体裁：七言律诗

花与春先岁较迟，探春不著冻云迷。寒枝噤㾕蛟脊瘦，吟客朅来乌帽欹。泉识山灵泠汰性，溪穷帆路溯游湄。闭关正有伊人兴，却为诗来一俛眉。
倦翁游惠山归贻水一瓻并示与诸公唱和新篇敬和·其二
作者：沈曾植
朝代：清
体裁：七言律诗

尚想崆峒问道年，恩波渗漉遍垓埏。昭回永照名园记，乐利宁无食旧贤。共泛觥船斟药玉，合题壁句拂苔钱。一杯茗粥遥同饮，公是清臣我皎然。
偕友登礼岳楼
作者：沈曾植
朝代：清
体裁：七言律诗

一笑相携上岳楼，长风浩浩楚天秋。还丹为救清狂脉，下邑聊为汗漫游。夕室晚霞回眷望，衰年旧雨托绸缪。他时报政来相访，万顷沧波问白鸥。
偕完巢游张园竹勿泊园不期而会·其一
作者：沈曾植
朝代：清
体裁：七言律诗

步屐东风骀宕行，春游宜雨亦宜晴。鹊宁知岁营巢定，鸥已忘机狎海盟。云意与人同澹静，江光回照入檐楹。年华次第过燕九，啸咏何心效洛生。
偕完巢游张园竹勿泊园不期而会·其二
作者：沈曾植
朝代：清
体裁：七言律诗

周侯高爽伟容仪，元放纯常见道机。楚国先贤同臭味，王风曷月我旋归。春从天上来如梦，思发花前愿不违。行过津楼还买醉，更阑海月在人衣。
偕樊周游徐园看梅
作者：沈曾植
朝代：清
体裁：七言律诗

著意寻花蜡屐招，徐园梅信绽芳椒。春光那便荣瘣木，猗觉相将坐绮寮。诗律未输词律细，香尘更比色尘超。夕阳红处分途去，容裔春心落晚潮。
偕石遗渡江
作者：沈曾植
朝代：清
体裁：七言律诗

湍深刚避鹄矶头，望远还迷鹦鹉洲。残腊空舲容二客，清江晓日写千愁。刚肠志士丹衷在，壮事愚公白发休。只借柏庭收寂照，四更孤月瞰江楼。
偕笏卿赴雪塍招中途堕车伤足诸公枉存以诗报谢
作者：沈曾植
朝代：清
体裁：古风

衰年百不聊，云居忽离座。鸡栖摇兀行，蓬勃随尘堁。奔车无伯夷，古言忘则那。果然造物戏，糠秕同扬簸。抛若旝发机，转如丸下堧。电光一旋转，老骨甘摧挫。宁知鸿毛命，堕若羊氍裹。徒令元放惊，歘起裴遐坐。足跛犹可履，胁垫无妨卧。暂乘他车归，不烦病舆侉。诗朋闻失箸，走视骇复贺。马儗拾遗坠，瓦非学士破。痛定一欠伸，徵事助笑㰤。平生舟车厄，蹉跌剧经过。掀淖雀鼠轮，摧帆滟滪柁。车倾曾败面，挽脱不伤髁。垂老有馀灾，命宫真轗轲。或疑山鬼弄，才得身神呵。天意倘戒官，畏途多坎坷。门有颠当守，巢占焦冥大。正尔足媻姗，风窗画千个。何由破斋禁，食指动羹和。小惩理亦宜，内思增切磋。周侯发谰言，蒲轮遍遮逻。正恐落车翁，不堪供著作。
偶成
作者：沈曾植
朝代：清
体裁：七言律诗

落尽辛夷院里花，仙人谪处酌流霞。长行偈写看卿子，小令词成笑海涯。懒漫心情如中酒，欢迎僮仆望还家。一年一度春常在，乞与晴川养日华。
偶成·其一
作者：沈曾植
朝代：清
体裁：五言律诗

道人常乐处，冥与密严融。万象升初日，三山在下风。瞥过星劫尽，输与梵王雄。谁问修罗战，纷纷藕孔中。
偶成·其二
作者：沈曾植
朝代：清
体裁：五言律诗

翻书原不读，得句已旋忘。梵相观阿字，仙居在睡乡。莓苔寒袭雨，枫欇健矜霜。来日秋分节，无慊夜漏长。
傅太翁八十寿诗
作者：沈曾植
朝代：清
体裁：七言律诗

东观成编汉纪初，南邦黎献颂声徐。清时物望云中鹤，晚岁游观濠上鱼。膝上佳儿文度重，壁中简策伏生储。弧南星采占谁历，正照天彭井络墟。
傅太翁八十寿诗
作者：沈曾植
朝代：清
体裁：七言律诗

岷峨灵气蜀才通，八秩觞称八百翁。家有故书双鉴对，儿趋庭诰百城中。丹青供养常无闷，耆旧风流故不同。乞与海楼图小笔，益都名画配湘东。
傅沅叔得北宋本广韵于厂肆泽存堂祖本之祖也为题四绝·其一
作者：沈曾植
朝代：清
体裁：七言绝句

银钩铁画石经馀，想见先唐字学书。九百年过重发见，崇文院里敕雕初。
傅沅叔得北宋本广韵于厂肆泽存堂祖本之祖也为题四绝·其三
作者：沈曾植
朝代：清
体裁：七言绝句

纸钤程氏刻丁珍，面目祥符炳识真。论定不须矜我辈，卷怀从此傲鳀人。
傅沅叔得北宋本广韵于厂肆泽存堂祖本之祖也为题四绝·其二
作者：沈曾植
朝代：清
体裁：七言绝句

绝学荄滋赖泽存，古音切韵起专门。宁知后海先河溯，尚有重源在阆昆。
傅沅叔得北宋本广韵于厂肆泽存堂祖本之祖也为题四绝·其四
作者：沈曾植
朝代：清
体裁：七言绝句

飞行绝迹傅鹑觚，朝发燕郊暮圣湖。凉土不成皇甫雁，云中争讶任公驴。
元日叠前韵简庸庵尚书·其一
作者：沈曾植
朝代：清
体裁：五言律诗

七十年前事，谁从问少君。书红初试笔，许绿有讹文。出定宁无语，严身或有云。郑巫来一笑，渊九定难分。
元日叠前韵简庸庵尚书·其二
作者：沈曾植
朝代：清
体裁：五言律诗

折冰将作箸，煮雪不盈筒。佳想时晴帖，凝寒半夜风。春生年矢外，腊尽漏声中。分岁南城例，双双蜡炬红。
入冬以来久废吟事樊山写示近作两首依韵漫和·其一
作者：沈曾植
朝代：清
体裁：七言律诗

月当头夕午规盈，净扫浮云觌上清。童子光圆身朗映，嶟山雪满夜分明。步虚不隔诸天听，揽古翛然一羽轻。谁辨昔来今适处，长怀金瑟玉箫情。
入冬以来久废吟事樊山写示近作两首依韵漫和·其二
作者：沈曾植
朝代：清
体裁：七言律诗

裘褐蒙茸帘户霜，寒更转与旅愁长。消磨心力寻行墨，检校方书识饮汤。梦里梅魂应返舍，定中心字不灰香。流年政尔安排去，藏壑何知夜负忙。
入城
作者：沈曾植
朝代：清
体裁：七言律诗

破晓城隅万瓦霜，更骑羸马挹朝阳。风云塞上遥相接，鼓角军前惜未忘。知死岂应惟让屈，辱生从古有怜王。侏儒奉粟馀年了，却对官厨泪数行。
八叠前韵呈敏斋
作者：沈曾植
朝代：清
体裁：七言律诗

闭关翻羡伯伦才，万古愁消酒一杯。如此江山随梦尽，有情歌哭入诗催。食人政见鱼羊至，观化难论蚁蜮灾。庄请太平陈宝训，故人书与梦俱来。
八声甘州·上元夜无月
作者：沈曾植
朝代：清

碧翁翁倦眼是慵开，云尾憺愁余。倩剑锋抉破，常娥唤醒，翻自踌躇。江汉交流北渚，暗水动潜虚。不是骑鲸客，跋浪长鱼。梦去音尘千里，问上都灯市，绛蜡何如。老南浮羁客。三十六鳞疏。岁华新心情非旧，听邻娃笑语转更初。花南漏，丁丁遥夜，窗掩灯孤。
八声甘州·上元夜无月
作者：沈曾植
朝代：清
体裁：词

碧翁翁倦眼是慵开，云尾憺愁余。倩剑锋抉破，常娥唤醒，翻自踌躇。江汉交流北渚，暗水动潜虚。不是骑鲸客，跋浪长鱼。梦去音尘千里，问上都灯市，绛蜡何如。老南浮羁客，三十六鳞疏。岁华新、心情非旧，听邻娃、笑语转更初。花南漏，丁丁遥夜，窗掩灯孤。
八声甘州·送伯愚之乌里雅苏台
作者：沈曾植
朝代：清
体裁：词

送萧萧征马向边州，都护出安西。正啼鸦噪晚，惊沙击面，烟树凄迷。灞上回头南望，鳷鹊夕云低。谁识阳关意，兀坐渔师。揽辔而今焉向，黯兰生荪苦，天上相思。僾回风北溯，乐莫乐相知。莽千里、龙沙雁碛，借天山、砥锷拂鲸鲵。归须早，今年金印，斗大提携。
八声甘州·送伯愚之乌里雅苏台
作者：沈曾植
朝代：清

送萧萧征马向边州，都护出安西。正啼鸦噪晚，惊沙击面，烟树凄迷。灞上回头南望，鳷鹊夕云低。谁识阳关意，兀坐渔师。揽辔而今焉向，黯兰生荪苦，天上相思。僾回风北溯，乐莫乐相知。莽千里龙沙雁碛，借天山砥锷浮鲸鲵。归须早，今年金印，斗大提携。
八声甘州·重阳园中独坐，菊花有开者
作者：沈曾植
朝代：清
体裁：词

舫斋西背指菊花开，餐英太清寒。自灵均去后，远游无绪，往日难还。缭绕秋空雁字，漫画不堪观。海鹤霜辰警，如此江山。影事回环重数，怕老君眉皱，秋色阑珊。惜秋花郑重，写出瘦诗看。又多少、回黄转绿，恁上云乐语老胡谩。龙山去，几人帽落，鬓影霜残。
八声甘州·重阳园中独坐，菊花有开者
作者：沈曾植
朝代：清

舫斋西背指菊花开，餐英太清寒。自灵均去后，远游无绪，往日难还。缭绕秋空雁字，漫画不堪观。海鹤霜辰警，如此江山。影事回环重数，怕老君眉皱，秋色阑珊。惜秋花郑重，写出瘦诗看。又多少回黄转绿，恁上云乐语老胡谩。龙山去，几人帽落，鬓影霜残。
八大山人画睡猫
作者：沈曾植
朝代：清
体裁：五言律诗

鼠子尔何庆，犹儿睡亦宜。窃毛原是虎，醒梦即成狮。雪自鸿荒白，云哀世界痴。日天当午在，一线怒睛驰。
八月
作者：沈曾植
朝代：清
体裁：五言律诗

八月吴潮上，三年蜀魄悲。江流无返日，月阙有圆时。秋气洒毛发，虫声催络丝。泰山将治鬼，不敢断瞋痴。
八月初三日樊山和白韵见示余亦和一首
作者：沈曾植
朝代：清
体裁：五言排律

高楼望不极，秋思晚尤清。白日杳然去，青山见不生。书随征雁返，衣警络丝鸣。银汉昭回夜，金神肃杀情。香消澄宴坐，饭罢缓经行。竹动传窗影，莲开应漏声。懒眠三起惯，叠韵八叉成。小极犹延伫，閒阶露槿荣。
八月廿八日渔洋生日子修招同人集于樊园分韵得斗字
作者：沈曾植
朝代：清
体裁：古风

炮车云起筑耶口，樊园十日霆电走。主人自喜百篇豪，诗社俄空九旬九。飞腾七夕过中秋，佳节寂寥秋兴负。艺风老人强记识，介雅筵前数人寿。渔洋生日闰就正，相约买鱼且沽酒。国朝坛坫首新城，三昧沧浪为兹厚。晚跻丹地思香祖，少记青门赋秋柳。声名人作孟王看，福德身居燕许右。当时流滞楚江隈，知己平生数蒙叟。岂知杂录兆谈龙，还自虞山来击掊。江南于汝关何事，暴谑钝翁不忠厚。黄州那得比扬州，儗不于伦二家偶。我闻摩诃百三昧，金刚电光师子吼。陀罗尼印总闻持，不独妙华净无垢。建安能者王安立，潘陆谢颜庄严有。李杜韩为诸法海，宝印义山昌谷守。三十二相八十好，一一流从正定受。严家饿隶彼何知，但著苦空迷妙有。先生五字唐贤證，妙悟拈花希圣友。七言晚选逮金元，已拓一丘观九薮。惜哉夫于亭上客，问答无能钟大扣。大兴献县论如何，救弊抉偏说无狃。艺风瓣香斟隽永，天琴大官嫌饼�。止翁俯仰追明盛，谁暇卢王校前后。笑余饶舌老丰干，秦士说瓜忘贱丑。都将公案列淆讹，留与诸方参可否。悲台萧飒雁入云，大野沈冥蔀见斗。秋来何处最消魂，明日正冠作重九。
八月廿八日渔洋生日子修招同人集于樊园分韵得斗字
作者：沈曾植
朝代：清
体裁：古风

炮车云起筑耶口，樊园十日霆电走。主人自喜百篇豪，诗社俄空九旬九。飞腾七夕过中秋，佳节寂寥秋兴负。艺风老人强记识，介雅筵前数人寿。渔洋生日闰就正，相约买鱼且沽酒。国朝坛坫首新城，三昧沧浪为兹厚。晚跻丹地思香祖，少记青门赋秋柳。声名人作孟王看，福德身居燕许右。当时流滞楚江隈，知己平生数蒙叟。岂知杂录兆谈龙，还自虞山来击掊。江南于汝关何事，暴谑钝翁不忠厚。黄州那得比扬州，儗不于伦二家偶。我闻摩诃百三昧，金刚电光师子吼。陀罗尼印总闻持，不独妙华净无垢。建安能者王安立，潘陆谢颜庄严有。李杜韩为诸法海，宝印义山昌谷守。三十二相八十好，一一流从正定受。严家饿隶彼何知，但著苦空迷妙有。先生五字唐贤證，妙悟拈花希圣友。七言晚选逮金元，已拓一丘观九薮。惜哉夫于亭上客，问答无能钟大扣。大兴献县论如何，救弊抉偏说无狃。艺风瓣香斟隽永，天琴大官嫌饼𪍣。止翁俯仰追明盛，谁暇卢王校前后。笑余饶舌老丰干，秦士说瓜忘贱丑。都将公案列淆讹，留与诸方参可否。悲台萧飒雁入云，大野沈冥蔀见斗。秋来何处最消魂，明日正冠作重九。
八月廿四日补作逸社第六集于敝斋吴俗于是日为稻稿生日禾志载俗谚曰上午雨则灶上荒言米贵下午雨则灶下荒言柴贵也是日快晴庑黔墨突因拈此题以谂诸公各以乡俗赋秋成词 其一 稿生日
作者：沈曾植
朝代：清
体裁：古风

山人足樵苏，田家足秸秆。无米我曷餐，无柴我曷爨。燔祡字从示，稿秸尚簟莞。缅想及初民，造端在㽥畎。仲秋不宜雨，下四日元建。有渰灶养愁，曰霁老妇粲。淩杂占五行，艰难惟一饭。午晷桑荫浓，疏埨菜秧茜。数穖绽已足，睨颖锐方健。屈指计冬烘，踞觚叟言善。吾庐市桥北，柴船晓鱼贯。耳熟篙师谈，喜传蚶姆遍。屏居忨日月，琐屑摘谣谚。且复究言源，因之梦田噀。
八月廿四日补作逸社第六集于敝斋吴俗于是日为稻稿生日禾志载俗谚曰上午雨则灶上荒言米贵下午雨则灶下荒言柴贵也是日快晴庑黔墨突因拈此题以谂诸公各以乡俗赋秋成词 其三 买稻铰
作者：沈曾植
朝代：清
体裁：古风

连陇禾首垂，烝民兹乃粒。三日买筛匾，五日备稻铗。簥签竹枝绞，帘绳麻菩押。门前打作场，舍后用摊篕*。勤乎身四体，欢甚个七合。壅壮差有偿，仓箱愿宁及。柳下风舒舒，沟脚水潗潗。晓树鸟乌乐，回波凫翁唼。物逸人曷劳，喟焉问难答。
八月廿四日补作逸社第六集于敝斋吴俗于是日为稻稿生日禾志载俗谚曰上午雨则灶上荒言米贵下午雨则灶下荒言柴贵也是日快晴庑黔墨突因拈此题以谂诸公各以乡俗赋秋成词 其二 倒土
作者：沈曾植
朝代：清
体裁：古风

土暇有馀力，功暇有馀思。欣此秋稼初，不忘春花基。倒土如倒仓，翻翻力锄镃。语虽犁䅖异，理适坚疏宜。六十不指使，壮哉老农师。俯身笠影大，谇语田头踦。汗背忽复袒，秋阳暴难支。寄言方田客，哀此劳民斯。
八月廿四日补作逸社第六集于敝斋吴俗于是日为稻稿生日禾志载俗谚曰上午雨则灶上荒言米贵下午雨则灶下荒言柴贵也是日快晴庑黔墨突因拈此题以谂诸公各以乡俗赋秋成词 其四 撒花草子
作者：沈曾植
朝代：清
体裁：古风

雅言紫荷花，俗言荷花紫。厥用埴垆坟，不殊豆麻底。名或淆地丁，秋先撒花子。明岁迟归舟，饶侬醉茵徙。
六丑·和天琴
作者：沈曾植
朝代：清
体裁：词

倚银屏数梦，袅万种、春愁如发。三峰夜游，青天通箭筈。嘉平仙腊。谁织扶桑瓮，投壶玉女，亸烟鬟月押。东南孔雀楼西北。云外惊鸿，阑前斗鸭。长亭柳稊都茁。恨春风婀娜，不到天末。青霓谁达。闷琼宫瑶闼。珠箔飘灯夜，双泪蜡。当时照见灵札。恁素书沈鲤，玉床眠獭。海霞热，小桃丹靥。总误了、春人十载，望春眉睫。红心草绿灰飞蝶。向玉京，魂抱离忧诉，碧翁醉煞。
六丑·和天琴
作者：沈曾植
朝代：清

倚银屏数梦，袅万种春愁如发。三峰夜游，青天通箭筈。嘉平仙腊。谁织扶桑瓮，投壶玉女，亸烟鬟月押。东南孔雀楼西北。云外惊鸿，阑前斗鸭，长亭柳稊都茁。恨春风婀娜，不到天末。青霓谁达，闷琼宫瑶闼。珠箔飘灯夜，双泪蜡。当时照见灵札。恁素书沈鲤，玉床眠獭。海霞热，小桃丹靥。总误了春人十载，望春眉睫。红心草绿灰飞蝶。向玉京，魂抱离忧诉，碧翁醉煞。
六丑·用美成韵
作者：沈曾植
朝代：清
体裁：词

问簸钱堂上，尽一日、枭卢几掷。新年旧年，年华蝇扇翼。蛛网禽迹。信马垂鞭去，高桥回首，认槐安谁国。滑稽履舄春芗泽。广鬓香城，飞车绮陌。清歌尔汝怜惜。怪东风多事，入户窥槅。虚堂憩寂。寄天青海碧。未了平生梦，斟消息。迷离燕雁归客。总连环不断，春愁无极。过人日、梅花岸帻。强含韵，缠慢沈吟律犯，紫霞旁侧。愁不断、船潮社汐。数海桑，叶叶尘尘遍，麻姑记得。
六丑·用美成韵
作者：沈曾植
朝代：清

问簸钱堂上，尽翌日枭卢几掷。新年旧年，年华蝇扇翼。蛛网禽迹。信马垂鞭去，高桥回首，认槐安谁国。滑稽履舄春芗泽。广鬓香城，飞车绮陌，清歌尔汝怜惜。怪东风多事，入户窥槅。虚堂憩寂。寄天青海碧。未了平生梦，斟消息。迷离燕雁归客。总连环不断，春愁无极。过人日，梅花岸帻。强含韵，缠慢沈吟律犯，紫霞旁侧。愁不断，船潮社汐。数海桑，叶叶尘尘遍，麻姑记得。
六十岁成园留影自题
作者：沈曾植
朝代：清
体裁：七言律诗

池上芙蓉台上楼，楼高遥望海西头。鸿飞逸侣歌招隐，蝉蜕骚人赋远游。显晦世间区八士，荒唐孤梦幻千秋。维摩丈室萧然在，万朵黄华沥茗瓯。
六月十二日山谷生日超社第七集会于泊园观余所藏宋本山谷内集任注各和集中七古韵一首用浯溪诗韵
作者：沈曾植
朝代：清
体裁：古风

黄集任注传覃溪，博校不异邕师碑。补阙叶已缮青纸，仿写本乃亡乌丝。当年西江祖关启，蹴踏九州马驹儿。洪蜀闽杨竞雕印，三注磊磊轩眉西。子耕年谱祖任例，诸孙埒刻留龙栖。兹为闽刻著埒跋，鲜本倭本纷来为。惜哉翁谢都未见，题记空怀浙浒师。沈观楼如灊峰阁，雨凉不烦松扇挥。吉日长留瓣香敬，凌云想像高冠危。山谷冥参曹洞禅，吾侪真吟曹郐诗。匪风下泉王霸尽，坏劫岂复容高辞。西州漆简牢保持，长物理不长相随。一朝神山风引去，题字为记周馀悲。
再叠前韵
作者：沈曾植
朝代：清

寥天一去入寥阳，翻觉云居数劫忙。法乐静时常在耳，鬘花萎后别生香。仙家上法通三世，月地中庭可一方。晚岁王官无个事，合将诗品更斟详。断虹下饮川中水，高壁明翻波底霞。散卓笔书毫最适，吉祥车挽稳相夸。心镫电续光明线，意树诗催顷刻花。今夜月圆谁与望，影池荇藻想交加。
再叠前韵·其一
作者：沈曾植
朝代：清
体裁：七言律诗

寥天一去入寥阳，翻觉云居数劫忙。法乐静时常在耳，鬘花萎后别生香。仙家上法通三世，月地中庭可一方。晚岁王官无个事，合将诗品更斟详。
再叠前韵·其二
作者：沈曾植
朝代：清

断虹下饮川中水，高壁明翻波底霞。散卓笔书毫最适，吉祥车挽稳相夸。心镫电续光明线，意树诗催顷刻花。今夜月圆谁与望，影池荇藻想交加。
再叠前韵·其二
作者：沈曾植
朝代：清
体裁：七言律诗

断虹下饮川中水，高壁明翻波底霞。散卓笔书毫最适，吉祥车挽稳相誇。心灯电续光明线，意树诗催顷刻花。今夜月明谁与望，影池荇藻想交加。
再叠君字韵答庸庵·其一
作者：沈曾植
朝代：清
体裁：五言律诗

画禅参竹懒，药对拾桐君。有客谈天运，何心示地文。野桥如待客，冻浦不藏云。雪意梅边问，朝来酿几分。
再叠君字韵答庸庵·其二
作者：沈曾植
朝代：清
体裁：五言律诗

大地生荆棘，何人发缿筒。豕啼将作厉，虫动即生风。破体平安帖，长歌醉醒中。睡馀揩病眼，坚待海天红。
再和倦知驰示元旦诗韵·其一
作者：沈曾植
朝代：清
体裁：五言律诗

万岁通天帖，千年不转心。兆成雷雨动，志决釜舟沈。麟出周经定，狐鸣楚泽深。谁家屏障上，秦妇写悲吟。
再和倦知驰示元旦诗韵·其二
作者：沈曾植
朝代：清
体裁：五言律诗

柴门邋遢年，灶养湿薪然。霰以冰添冷，风依树放颠。病憎绫被重，觉在寺钟先。梦断思难断，歌台叙雪筵。
再和屏字韵即作寿词
作者：沈曾植
朝代：清
体裁：七言律诗

吟罢瑶章领曲屏，飞来玉札出金庭。大辰不隔南州梦，仙侣齐光北斗星。机石九张回汉历，丹华七返驻彭龄。报章莫怪迟逾夕，睡眼麻茶拭未醒。
再和枝字韵
作者：沈曾植
朝代：清
体裁：七言律诗

金粟离离桂树枝，紫霞席上奉安期。观成寿者庄严相，起有心王大幻师。钟韵荡摇僧入定，云容叆叇雨催诗。道人正有忘言乐，贳得无当白玉卮。
再和若海·其一
作者：沈曾植
朝代：清
体裁：七言律诗

老愧黎村说梦婆，还从江上皱春波。书桃符合迎馀庆，卖栗儿犹感李和。冢骨岂能骄鲁国，舌城翻自厌齐多。稍欣谷日佳光景，为祝天田乐世歌。
再和若海·其二
作者：沈曾植
朝代：清
体裁：七言律诗

未便桃花更问津，道人自署葛天民。奇踪五百疑仙寿，法界三千住定身。世界还催尘劫劫，卮言妙出日新新。凭君一举王周义，唤起人间懵懂春。
再和边字韵
作者：沈曾植
朝代：清
体裁：七言律诗

渴羌渴笔箭离弦，一夕淋漓卷幅边。岂有谷神长不死，相将隐语度残年。环中枢得无腔笛，下水风催不泊船。隔巷柝声宵共听，何曾海上待成连。
再和韵送樊山·其一
作者：沈曾植
朝代：清
体裁：七言律诗

诗绪醲于秋岭云，敢将险语和贲浑。成相正见陈荀况，绵蕞终知鄙叔孙。乘雁集崖凫在渚，水流就下木归根。相期正在形骸外，龙蠖玄同不二门。
再和韵送樊山·其三
作者：沈曾植
朝代：清
体裁：七言律诗

遥知供具迓方平，定有重趼谒士成。铜狄相看惟涕泪，金毗多事析文名。筵开貊炙牛心贵，车驾胡奴马足轻。便有鸡笼山馆筑，可能散帙玩馀清。
再和韵送樊山·其二
作者：沈曾植
朝代：清
体裁：七言律诗

真非绝俗隐违亲，蓬转人间滞孔宾。耐久朋谙文字性，醉吟传共宰官身。应刘邺下无前辈，苏李河梁诏后人。老眼自枯痴自惜，临歧那得不沾巾。
再和韵送樊山·其四
作者：沈曾植
朝代：清
体裁：七言律诗

春明梦外树诗坛，笑解东坡适越冠。见设礼罗候凫舄，由来食禁薄鸡肝。掉头烟雾谈何易，濯足沧浪世共看。朋比薰炉牢记取，归帆常相北风竿。
再次前韵
作者：沈曾植
朝代：清
体裁：七言律诗

海角逃名郑次都，厌闻鹤噪与猿呼。向平事毕将游岳，摩诘形同偶借图。历劫倘留人帖在，题名为待孝堂摹。可知羲驭终回辔，梦有黄人夹毂扶。
再次前韵·其一
作者：沈曾植
朝代：清
体裁：七言律诗

消除气朔失虚盈，震荡弦音变浊清。化迹长官常落拓，逸书神瞽语分明。歌翻乐府工排遍，事付仙科决重轻。一念千龄君傥记，昙华香里帝台情。
再次前韵·其二
作者：沈曾植
朝代：清
体裁：七言律诗

匣里青萍凉有霜，蜡花腊日韵偏长。运题托始称罗郁，墨帖传摹拓□汤。猿鹤化时团雪冷，佩环归夜艺芸香。残年九九消何有，昼漏声中选韵忙。
再祝越缦寿·其一
作者：沈曾植
朝代：清
体裁：七言律诗

江梅入坐蜀茶开，重为先生载酒来。千载韩欧同想像，五龙庚甲恰周回。贞元旧德刘郎健，稷下诸儒祭酒推。亦是衣冠嘉会合，云龙岂但永追陪。
再祝越缦寿·其二
作者：沈曾植
朝代：清
体裁：七言律诗

山泽间仪寿者身，更从阅世见机神。松关石磴三生果，镜水稽山万里春。挥麈旧闻裁横议，垫巾行乐感芳辰。岁星合向人间住，谐隐东方漫较伦。
再简苏盦
作者：沈曾植
朝代：清
体裁：七言律诗

墐户居然入病坊，畸民原不受天阳。沈沈日月观幽国，历历心精閟寂光。雅废砖留君子馆，诗寒祀配水仙王。严车广陌遥相属，越鸟胡鹰耿不忘。
再约
作者：沈曾植
朝代：清
体裁：七言绝句

再约中秋到九华，蟂姬祠畔路初斜。白鸥飞去江波绿，过我重烹阳羡茶。
再题山茶
作者：沈曾植
朝代：清
体裁：古风

牡丹杨子华，山茶滕昌祐。丹青齐蜀始，赏咏唐宋富。乃知一隅贵，及时九州凑。孤愤一何褊，韩非诚沟瞀。
冒巢民先生菊饮诗卷鹤亭孝廉属题·其一
作者：沈曾植
朝代：清
体裁：七言律诗

园居兀自惜秋光，赖遣朋樽对物芳。病客支离还命酒，神娥佳侠与添妆。郁然怀抱向霜夜，何处江湖安笔床。莫话古藤阴下事，泪痕悽浥鹄绫香。
冒巢民先生菊饮诗卷鹤亭孝廉属题·其二
作者：沈曾植
朝代：清
体裁：七言律诗

客帆历落雁鸿度，噩梦苍凉露电如。破坏火风非一相，涅槃身世故无馀。水天閒话生何赖，翰墨前缘记未疏。珍重冒家诗卷子，明年燕市要重书。
冬晴和樊山
作者：沈曾植
朝代：清
体裁：七言律诗

冻雨居然放暖晴，传筹喜听打门声。禦冬旨蓄违时节，赁庑生涯得晦明。东阁诗随城影化，西洲曲诉笛家轻。梅花漫想吟身共，千百寒香付一鸣。
减字木兰花·和王半塘侍御
作者：沈曾植
朝代：清

郎当罢舞。作佛几时还解语。戏马荒台。送客清秋旅雁来。百闻一见。冻谷{咅兑}瓜秦士贱。岁晚车休。鹏鴳相期秉烛游。
减字木兰花·和王半塘侍御
作者：沈曾植
朝代：清
体裁：词

郎当罢舞。作佛几时还解语。戏马荒台。送客清秋旅雁来。百闻一见。冻谷说瓜秦士贱。岁晚车休，鹏鴳相期秉烛游。
出东门
作者：沈曾植
朝代：清
体裁：五言律诗

长途从此远，天上有浮云。一览九州表，矫然双鹤群。徘徊惜往日，太息对夫君。病马悲歧路，萧萧晻夕曛。
出城
作者：沈曾植
朝代：清
体裁：五言律诗

海气昏残照，山容閟大冬。望犹悭荔挺，去更抚孤松。官阁徘徊晚，悲歌黯黮终。吾生如落叶，随分入蒿蓬。
出港
作者：沈曾植
朝代：清
体裁：七言律诗

双石楠花刺眼明，灵沙港外省归程。婆娑庙舞馀三祝，殷起春雷第一声。薄雨萍号相送客，惠风神女凛怀清。棹歌却指东南浦，梅里诸贤识此情。
出顺治门有怀亡友程午坡编修
作者：沈曾植
朝代：清
体裁：七言律诗

日薄西山感可知，渺然陈迹是何时。黄花永绝樽前对，白马深惭梦里期。泉下位先都讲首，人同尘涴扇书诗。天涯师友多凋落，心折琵琶□等丝。
刘健之携示蜀石经册首有御题肃观恭纪·其一
作者：沈曾植
朝代：清
体裁：七言绝句

龙书云篆倬昭回，捧到江南雺雾开。八角垂芒开世运，光明都自日天来。
刘健之携示蜀石经册首有御题肃观恭纪·其二
作者：沈曾植
朝代：清
体裁：七言绝句

金石林中睿藻传，母侯老骨亦荣延。微臣企缓须臾死，尚冀争书御榻前。
刘潜楼五旬寿诗·其一
作者：沈曾植
朝代：清
体裁：七言律诗

握手相看涕睫濡，重论世寿劫灰馀。国恩未报身难老，天道焉知命不虚。具庆一庭绵善气，清光九叠绕精庐。更生本是君家事，安用淮南借异书。
刘潜楼五旬寿诗·其二
作者：沈曾植
朝代：清
体裁：七言律诗

安期海上蹑仙踪，天遣归扶日再中。世以清刚推越石，相招疑谤岂欧公。油油爱日供精膳，谡谡松枝有劲风。姜桂芬芳诸味长，老看勺药有奇功。
刘葱石参议天发神谶碑
作者：沈曾植
朝代：清
体裁：古风

鬼目化为芝，苦荬生平虑。石印三郎字填朱，天玺封发九州都。唇齿已亡鼎足势，封禅忽侈妖言馀。吴人好谶复好书，归命骄笔齐人如。国山属建历山象，妙选正尔名无虚。休明书源史阙疏，得非远祖中郎乎。当年避怨适吴会，顾侯从学琴书俱。江南笔髓有系统，譬犹易说荀为虞。我尝察精兼拟似，證之篆势论奇觚。扬波振撇状明白，短身纾体情研摹。从悬衡编各翾跂，不方不圆眇斜趋。诘屈诚非研桑计，棼缊或会苍沮初。兹非斤权诏版体，亦异三体传经儒。傥复斯文采斯喜，所谓古今杂形欤。散盘盂鼎象分布，元初延光变形模。周铭钟彝汉铭石，要从九派寻昆墟。中郎篆沈赤水珠，冥求象罔悬踌躇。休明焕然隆准在，排空騄耳开通涂。叶侯新论朱育摅，我感奇字窥关枢。荒荒海日暾瓜庐，上规姚姒旁梵祛。百二十体纷爬梳，道有因增无破除。因指见月悟有藉，卮言存为通人储。
初十夜月
作者：沈曾植
朝代：清
体裁：五言律诗

微月出复役，暗虫终夕鸣。夜花收露静，深树闪星明。怪石盘陀供，商歌曳縰行。赤藤吾至友，危处不相倾。
初春和病山韵·其一
作者：沈曾植
朝代：清
体裁：七言律诗

年光还绽蜡梅枝，那便新妍说故媸。青帝有来须换眼，春王书罢一轩眉。身观龙蠖存求后，视极鲲鹏变化为。箫鼓声催逃九九，北辰常定不曾移。
初春和病山韵·其三
作者：沈曾植
朝代：清
体裁：七言律诗

剑首吹馀把剑缑，喜心初日照高楼。虚空粉碎知无鬼，蓍策盘桓利建侯。陶令集成四八目，阚骃记定十三州。回风往日何悲惜，看有朝宗顺轨流。
初春和病山韵·其二
作者：沈曾植
朝代：清
体裁：七言律诗

后饮屠苏检食单，底须忌苦与论酸。天心何处春先到，雪候犹疑旦极寒。七日题诗寻蜀故，群臣上寿录周刊。玉蟾蜍畔频年泪，要挽天河一洗乾。
初春和病山韵·其四
作者：沈曾植
朝代：清
体裁：七言律诗

开元历历记分明，老作行吟饭颗生。世变无王宁有霸，物情可道在常名。六丁驱策符如笔，九定慈悲佛有情。今岁病山应不病，屏风身试邺侯轻。
别五弟·其一
作者：沈曾植
朝代：清
体裁：古风

与尔共甘苦，蓼虫不知辛。与尔共欢戚，蛩駏为同身。尔笑我必矧，我愁尔先嚬。有时乐狂直，下策穷诃嗔。诃嗔亦复佳，意尽情弥亲。人生百年内，过眼风吹云。老大敉攻取，孩提慰天真。吁嗟事如影，隐隐何时泯。
别五弟·其二
作者：沈曾植
朝代：清
体裁：古风

一日十二时，寸肠千万回。回肠有时尽，行子何当归。归来谅非旧，岁月各崔嵬。阿兄薄升斗，残年指长淮。鸳湖二顷田，叔也莼鲈催。冉冉秋光驰，悠悠行迈乖。抟扶劲翼奋，吊晚孤根危。苍然夕照色，万古心伤悲。长行何可念，念汝将行时。依依慈母侧，欲语不忍辞。万事不可论，艰难值乖离。
到家作
作者：沈曾植
朝代：清
体裁：七言律诗

病与愁兼复几时，还家迢递一年迟。芜城剧有参军感，旧馆难为长史思。燕守空梁甘寂寞，莺依晚树话流离。此生行共飘摇尽，惭愧迎门稚子嬉。
前稿几失去觅得之已醉司命日矣复题二首·其一
作者：沈曾植
朝代：清
体裁：七言律诗

司命升随爨凊烟，离怀超忽已三年。吾庐治有太清境，他比居宜自在天。上士勤行忘笑道，中兴间气入新篇。喁于集是松陵集，为乞题词付愿船。
前稿几失去觅得之已醉司命日矣复题二首·其二
作者：沈曾植
朝代：清
体裁：七言律诗

十日坚冰涨墨池，苔梅冻后健南枝。权舆父作瓜庐长，老秃翁垂雪鬓丝。妙相不来还不去，枯肠无韵即无诗。桥亭卯酒春先到，得句须教梦得知。
前章二三韵误押更和二首·其一
作者：沈曾植
朝代：清
体裁：七言律诗

经讽通玄集又玄，径疑身到上皇年。三山为约中仙侣，万古潜通小有天。病榻医来论服散，诗题客与补亡篇。布毛吹起浑无事，一拓秋江上水船。
前章二三韵误押更和二首·其二
作者：沈曾植
朝代：清
体裁：七言律诗

齐州九点澹于烟，相忆今年倍旧年。鹿蹻有情能缩地，鹬冠何用强知天。来应得得酬诗句，草不悤悤报史篇。已办新篘重碧酒，待君同上总宜船。
前诗录稿为留垞持去苏翁索书不复省忆乃重作以应
作者：沈曾植
朝代：清
体裁：七言律诗

飘风心绪太伥伥，华子何堪复病忘。识浪转时迷海相，诗人堕处醉春光。解衣画妙成盘礴，恤纬嫠孤有谤伤。三月鷤䳏啼总苦，可怜百草不成芳。
剑秋再叠前韵见示
作者：沈曾植
朝代：清
体裁：古风

临高台轩湖之滨，窈袅阳燄江南春。因风六鹢诹易史，集衡五雀劳畴人。使君回抱九仙骨，好怀坐惜千秋身。白沤青眼渺于许，杨叶洲前杨柳新。
勿庵博士过寓庐出示所仿汉印汉镜水银古色照见须眉录示新诗清刚有北宋风格摩挲老眼欣觌俊人辄赋三章以答雅意·其一
作者：沈曾植
朝代：清
体裁：七言绝句

禅心凉入金刚顶，物象翻然大冶铜。为制越章教越祝，佳辰七夕迓安公。
勿庵博士过寓庐出示所仿汉印汉镜水银古色照见须眉录示新诗清刚有北宋风格摩挲老眼欣觌俊人辄赋三章以答雅意·其三
作者：沈曾植
朝代：清
体裁：七言绝句

诗语清如翻水成，净无垢里扣心声。长兴集外流传去，不负王郎送别情。
勿庵博士过寓庐出示所仿汉印汉镜水银古色照见须眉录示新诗清刚有北宋风格摩挲老眼欣觌俊人辄赋三章以答雅意·其二
作者：沈曾植
朝代：清
体裁：七言绝句

镜鼻分明发汞光，千年缩作四分强。殷勤莫向秦台去，照见人间胆叶张。
北楼
作者：沈曾植
朝代：清
体裁：七言律诗

风物萧条倚晚楼，离骚谁为解离忧。寒花自咽霜前露，芳树遥怜物外秋。涓子适来还问道，秦青别久不闻讴。吴门白马谁曾见，太息衰年目力休。
北楼·其一
作者：沈曾植
朝代：清
体裁：五言律诗

白晓三更月，苍深一老庐。观成音响忍，室自吉祥虚。理道能无诀，泥洹喟有馀。北风凭写貌，凛凛一阳初。
北楼·其三
作者：沈曾植
朝代：清
体裁：五言律诗

戎马归无日，衣冠委作尘。勉遮千里眼，难逭百年身。下泽车焉在，中流楫亦陈。渔阳骞大翮，去作八分神。
北楼·其二
作者：沈曾植
朝代：清
体裁：五言律诗

静夜迢迢去，浮生故故哀。百身栖弱草，千愿积悲台。燐远青如屑，珠沈碧不灰。鲍焦随木稿，禦寇御风回。
北楼·其四
作者：沈曾植
朝代：清
体裁：五言律诗

衰柳言相负，枯桑风更寒。永怀成白首，长物惜青毡。晚树饥鸦集，虚檐冻雀拳。呦呦船笛起，严警莫无端。
十一月十五日月蚀
作者：沈曾植
朝代：清
体裁：五言律诗

扶疏桂之树，直下复当头。肝鬲无馀滓，江河有急流。凝芒回雁影，噤㾕恋貂裘。复复圆无欠，蟆群放下休。